sagorsarker/bangla-wikipedia huggingface dataset:
কোয়ান্টাম তথ্যগুপ্তিবিদ্যা

কোয়ান্টাম তথ্যগুপ্তিবিদ্যা () কোয়ান্টাম বলবিজ্ঞান-ভিত্তিক তথ্যগুপ্তিবিদ্যা।
আইবিএম-এর টি জে ওয়াটসন রিসার্চ ল্যাবরেটরির কোয়ান্টাম কম্পিউটিং প্রকল্পের অন্যতম জনক চার্লস বেনেট ও তাঁর সহকর্মী জন স্মোলিন ও জিল ব্রাসার ১৯৮৯ সালে কোয়ান্টাম বলবিজ্ঞানের নীতিকে কাজে লাগিয়ে কীভাবে একটি নতুন তথ্যগুপ্তি ব্যবস্থা উদ্ভাবন করা যায়, এ নিয়ে পরীক্ষা চালান। পরীক্ষাটি ছিল এরকম - কতগুলি প্রোটনকে একটি ৩০ সেমি লম্বা চ্যানেলের মধ্য দিয়ে একটি আলোক-আবদ্ধকারী বাক্সের দিকে চালানো হয়। ফোটনগুলির পোলারায়ন, অর্থাৎ এদের আন্দোলনের দিক, কতগুলি ১ ও ০ মানবিশিষ্ট কোয়ান্টাম বিট বা কিউবিট হিসেবে গণ্য করা হয়। এই কিউবিটের সারিকে কোন বার্তার তথ্যগুপ্তির "চাবি" হিসেবে ব্যবহার করা যায়, এবং এই চাবির সাহায্যে কোন বার্তাকে সংকেতায়িত বা সংকেতমুক্ত করা সম্ভব। এই বিশেষ কোয়ান্টাম চাবির বৈশিষ্ট্য হল এতে হাইজেনবার্গের অনিশ্চয়তা নীতির প্রয়োগ ঘটেছে। কেউ যদি এই প্রোটন ধারা দিয়ে গঠিত এই কোয়ান্টাম চাবি উদ্ঘাটন করতে যায়, তবে সে প্রোটনগুলির বৈশিষ্ট্যে পরিবর্তন আনবে, যা বার্তার প্রেরক ও গ্রাহকের কাছে দৃষ্টিগোচর হবে। এ কারণে নীতিগতভাবে এই কৌশলের মাধ্যমে এমন তথ্যগুপ্তকারী চাবি তৈরি করা সম্ভব যা বাইরের কারও পক্ষে উদ্ঘাটন করা সম্ভব নয়।
প্রথমে প্রেরক একটি লেসার রশ্মি দুইটি মোডের যেকোন একটিতে পোলারায়িত একটি একক ফোটন প্রাপকের কাছে পাঠায়। একটি মোডে ফোটনগুলি উল্লম্ব বা অনুভূমিকভাবে পোলারায়িত হয় (আয়তাকার মোড)। অন্যটিতে এগুলি উল্লম্বের সাথে ৪৫ ডিগ্রী কোণে ডানে বা বামে পোলারায়িত হয় (কর্ণ মোড)।
এরপর প্রেরক, যাকে কোয়ান্টাম তথ্যগুপ্তিবিদ্যার ভাষায় সাধারণত অ্যালিস নামে ডাকা হয়, অনির্দিষ্টভাবে আয়ত বা কর্ণ মোডের যেকোন একটি ব্যবহার করে প্রাপক বা ববের কাছে কতগুলি বিট পাঠায়। বব-ও অনির্দিষ্টভাবে যেকোন একটি মোড ব্যবহার করে বিটগুলি পরিমাপের চেষ্টা করে। হাইজেনবার্গের অনিশ্চয়তা নীতি অনুসারে বব কেবল একটি মোডে বিট পরিমাপ করতে পারে, দুইটি নয়। বব আর অ্যালিসের মোড মিলে গেলেই কেবল বব সঠিক চাবিটি পেতে পারে। সমস্ত ফোটন পরিমাপের পর বব অ্যালিসকে জানায় সে বিটগুলির প্রতিটি পরিমাপ করতে কী কী মোড ব্যবহার করেছে, আর অ্যালিস ববকে জানায় সে কী মোডে প্রতিটি বিট পাঠিয়েছে; কিন্তু বিটগুলির মান তারা একে অপরের সাথে শেয়ার করে না। এভাবে অ্যালিসের সাথে মোড মিলিয়ে বব বিটগুলির সঠিক মান নির্ণয়ে সক্ষম হয়, এবং এই চাবিটি বার্তাকে গোপনকারী কোন অ্যালগোরিদমের ইনপুট হিসেবে ব্যবহার করা হয়। যদি ইভ নামের কোন ব্যক্তি আড়ি পাততে চেষ্টা করে, সে হাইজেনবার্গের নীতির কারণে কখনোই একই সাথে দুইটি মোড ব্যবহার করতে পারবে না। যদি ইভ ভুল মোডে পরিমাপ করে এবং ববের কাছে বিটগুলি পাঠায়, তবে সেগুলিতে অবধারিতভাবে ভুল থাকবে, এবং অ্যালিস ও বব বিট ও ভুল পরীক্ষা করে তার উপস্থিতি ধরতে পারবে।
কোয়ান্টাম তথ্যগুপ্তির বাণিজ্যিকিকরণের সবচেয়ে বড় বাধা ভৌগোলিক দূরত্বের সমস্যা। ফোটন লেসার ও অপটিকাল ফাইবার ব্যবহার করে বেশি দূরে চাবি পাঠানো দুরূহ। তাছাড়া কিউবিট বিবর্ধক বা অ্যামপ্লিফায়ারও ব্যবহার করা যায় না, কেননা তাতে চাবির ফোটনের পোলারায়ন প্রকৃতি পাল্টে যায়। ২০০৩ সালে জেনেভা-ভিত্তিক আইডি কন্তিক ও নিউ ইয়র্ক-ভিত্তিক ম্যাজিক টেকনলজিস ১০ কিমির গুনিতক দূরত্বে কোয়ান্টাম চাবি পাঠানোর প্রযুক্তি বাজারে ছাড়ে। ২০০৪ সালে টোকিওর এনইসি কোম্পানি ১৫০ কিমি দূরত্ব পর্যন্ত কোয়ান্টাম চাবি পাঠাতে সক্ষম হয়।
ইগুয়াসু জলপ্রপাত

ইগুয়াসু জলপ্রপাত বা গুয়ারিয়া জলপ্রপাত () আর্জেন্টিনা (৮০%) ও ব্রাজিলের (২০%) সীমান্তে অবস্থিত একটি জলপ্রপাত। এটি দক্ষিণ আমেরিকার একটি প্রাকৃতিক বিস্ময়। ইগুয়াসু নদী যেখানে পারানা নদীর সাথে মিলিত হয়েছে, তার ২৪ কিমি পূর্বে ইগুয়াসু জলপ্রপাত অবস্থিত। পারানা মালভূমির ঢাল বেয়ে পাহাড়ি ঝর্ণাধারা নেমে এসে প্রায় ৭৩ মিটার নিচে পতিত হয়। ইগুয়াসু জলপ্রপাত আকারে নায়াগ্রা জলপ্রপাতের চেয়ে বড়। বর্ষাকালে এটির প্রশস্ততা প্রায় ৪ কিমি-এ গিয়ে দাঁড়ায়, তবে শুষ্ক মৌসুমে এটি প্রায় ৭৩০ মি প্রস্থের দুইটি আলাদা জলপ্রপাত হিসেবে পতিত হয়।
ইগুয়াসু নদী

ইগুয়াসু নদী ( , ), ব্রাজিল ও আর্জেন্টিনার ভেতর দিয়ে প্রবাহিত নদী এবং পারানা নদীর একটি উপনদী। ১২০০ কিমি দৈর্ঘ্যবিশিষ্ট নদীটি দক্ষিণ-পূর্ব ব্রাজিলে আটলান্টিক উপকূলের কাছে উৎপত্তি লাভ করেছে এবং পশ্চিম দিকে প্রবাহিত হয়ে পারানা নদীতে গিয়ে মিশেছে। নদীটি ব্রাজিল ও আর্জেন্টিনার সীমান্তের একাংশ গঠন করেছে। পারানা নদীর সাথে মিলনস্থলের ২৪ কিমি পূর্বে এই নদীর উপর ইগুয়াসু জলপ্রপাত অবস্থিত, যা দক্ষিণ আমেরিকার একটি প্রাকৃতিক বিস্ময়।
আরাগুয়াইয়া নদী

আরাগুয়াইয়া ( , : ♂ "Berohokỹ" [beɾohoˈkə̃], ♀ "Bèrakuhukỹ" [bɛɾakuhuˈkə̃]) ব্রাজিলে একটি নদী। মাতু গ্রস্‌সু মালভূমিতে উৎপন্ন হয়ে এটি উত্তর-পূর্ব দিকে প্রবাহিত হয় এবং ২২৫০ কিমি পথ পাড়ি দেয়ার পর তোকাতিন্স নদীর সাথে মিলিত হয়। আরাগুয়াইয়া মধ্যপথে কিছু এলাকার জন্য (আরাগুয়াইয়া ও রিউ জাভায়েস নামের) দুই ভাগে ভাগ হয়ে যায় এবং পরে আবার মিলিত হয়। এর ফলে বানানাল দ্বীপ নামের একটি বিরাট নদীবেষ্টিত দ্বীপের সৃষ্টি হয়েছে। নদীটি গোইয়াস ও মাতু গ্রস্‌সু রাজ্যের মধ্যে সীমানা নির্ধারণ করেছে। জলপ্রপাতের আধিক্যের কারণে নদীটি বাণিজ্যের কাজে ব্যবহার করা হয় না।
লাতিন আমেরিকা

লাতিন আমেরিকা বলতে উত্তর ও দক্ষিণ আমেরিকা মহাদেশের এমন অঞ্চলগুলোকে বোঝায় যেখানকার জনগণ লাতিন ভাষা থেকে উদ্ভূত রোমান্স ভাষাসমূহে কথা বলে। রোমান্স ভাষা বলতে মূলত স্পেনীয় এবং পর্তুগিজ ভাষাকে বোঝায়। এই অঞ্চলটির উত্তরে রয়েছে ইঙ্গ আমেরিকা অঞ্চল যেখানকার মানুষ মূলত ইংরেজি ভাষায় কথা বলে। উত্তর ও দক্ষিণ আমেরিকা মহাদেশের ২০টি দেশ এই অঞ্চলের মধ্যে পড়ে। এগুলোর মধ্যে দক্ষিণ আমেরিকার ১০টি, মধ্য আমেরিকার ৬টি, ক্যারিবিয়ান অঞ্চলের ৩টি ও উত্তর আমেরিকা মহাদেশের ১টি দেশ রয়েছে।
এছাড়াও এসব অঞ্চলের কিছু স্বায়ত্তশাসিত অঞ্চল লাতিন আমেরিকার আওতাভুক্ত।
জন হেনরি ডেভিস

জন হেনরি ডেভিস (আনু. ১৮৬৪ – ২৪ অক্টোবর ১৯২৭) একজন ধনী ব্যবসায়ী ছিলেন, যিনি ১৯০২ সালে ব্রিটিশ ফুটবল ক্লাব ম্যানচেস্টার ইউনাইটেডের মালিকানা গ্রহণ করেছিলেন, যা তখন নিউটন হিথ নামে পরিচিত ছিল। ক্লাবটি তখন দেনার ভারে জর্জরিত ছিল। জনমুখে প্রচলিত আছে যে নিউটন হিথের অধিনায়ক ও রক্ষণভাগের খেলোয়াড় হ্যারি স্ট্যাফোর্ডের কুকুর ডেভিসের দিকে দৌড় দিয়েছিল। ডেভিস কুকুরটি কিনতে চান। স্টাফোর্ড তখন ডেভিসকে বুঝিয়ে ক্লাবটি কিনতে রাজী করান। ডেভিস ক্লাবটিকে দেনার দায় থেকে বাঁচান এবং "জে. আর্নেস্ট ম্যাংনাল" বিলি মেরেডিথ এবং স্যান্ডি টার্নবুল এর মতো খেলোয়াড়কে দলে ভেড়ান।
ডেভিস ক্লাবের নাম নিউটন হিথ থেকে পরিবর্তন করে ম্যানচেস্টার ইউনাইটেড রাখেন এবং দলের রঙ বদলে লাল সাদা পোষাকের প্রবর্তন ঘটান।
তিয়ের্‌রা দেল ফুয়েগো

তিয়ের্‌রা দেল ফুয়েগো (স্পেনীয় ভাষায়: Isla Grande de Tierra del Fuego) দক্ষিণ আমেরিকার দক্ষিণ প্রান্তসীমায় অবস্থিত একটি দ্বীপপুঞ্জ। ম্যাগেলান প্রণালী এটিকে মহাদেশীয় ভূখণ্ড থেকে বিচ্ছিন্ন করেছে। এটির কিয়দংশ আর্জেন্টিনায় ও বাকি অংশ চিলিতে পড়েছে। দ্বীপগুলির পূর্বে আটলান্টিক মহাসাগর, দক্ষিণে দক্ষিণ মহাসাগর, পশ্চিমে প্রশান্ত মহাসাগর। এগুলির দক্ষিণ সীমা হর্ন অন্তরীপ নামে পরিচিত।
১৫২০ সালে পর্তুগিজ নাবিক ফের্দিনান্দ ম্যাজেলান (ফের্নাঁদু দি মাগালিয়াইশ) এই দ্বীপগুলি আবিষ্কার ও নামকরণ করেন। ১৯শ শতকে ব্রিটিশেরা এখানে অনেকগুলি অভিযান চালায়। এদের মধ্যে সবচেয়ে বিখ্যাত হল ১৮৩১ থেকে ১৮৩৬ সাল পর্যন্ত চার্লস ডারইউনের করা জরিপ, যা তিনি তার "Zoology of the Voyage of HMS Beagle" (১৮৪০) বইতে উল্লেখ করেন।
পাবলিক সীমিতদায় কোম্পানি

পাবলিক সীমিতদায় কোম্পানি বা পাবলিক লিমিটেড কোম্পানি (সংক্ষেপে পিএলসি) হলো একধরনের সসীম দায়বদ্ধ কোম্পানি, যারা জনগণের কাছে শেয়ার ছাড়তে পারে। যুক্তরাজ্য ও কমনওয়েলথভুক্ত দেশে এই ধরনের প্রতিষ্ঠান পাবলিক লিমিটেড কোম্পানি বা পিএলসি নামে এবং মার্কিন যুক্তরাষ্ট্রে এটি পাবলিক কোম্পানি নামে পরিচিত।
ম্যাজেলান প্রণালি

ম্যাজেলান প্রণালি (, ) হল দক্ষিণ চিলির একটি নাব্য সমুদ্রপথ। এটি উত্তরে দক্ষিণ আমেরিকার মূল ভূখণ্ডকে দক্ষিণে তিয়ের্‌রা দেল ফুয়েগো থেকে বিচ্ছিন্ন করে রেখেছে। এই প্রণালিটি আটলান্টিক এবং প্রশান্ত মহাসাগরের মধ্যে সবচেয়ে গুরুত্বপূর্ণ প্রাকৃতিক যোগাযোগের রাস্তা হিসাবে বিবেচিত হয়। আধুনিক ইতিহাস ঘাঁটলে দেখা যায়, অভিযাত্রী এবং অন্যান্যরা অনেকবার এই প্রণালি অতিক্রম করেছে।
এর আবিষ্কারক, পর্তুগিজ অভিযাত্রী ফার্ডিনান্ড ম্যাগেলান এই প্রণালির নাম রেখেছিলেন "এস্ত্রেচো ডি টোডোস লস সান্তোস" ("সমস্ত প্রণালির সেরা প্রণালি")। ম্যাজেলান অনুসন্ধানের অর্থদাতা, পঞ্চম চার্লস, তাঁকে সম্মান জানাতে নামটি পরিবর্তন করে ম্যাজেলান প্রণালি রেখেছিলেন।
এই যাত্রাপথ প্রায়ই সংকীর্ণ এবং অনিশ্চিত বাতাস এবং স্রোতের কারণে এই পথে চলাচল করা কঠিন। এই পথে সামুদ্রিক নাবিক থাকা এখন বাধ্যতামূলক। এই প্রণালিটি ড্রেক জলপথের থেকে ছোট এবং কিছুটা নিরাপদ। পানামা খাল নির্মাণের আগে, আটলান্টিক ও প্রশান্ত মহাসাগরের মধ্যে যোগাযোগের জন্য কয়েকটি সমুদ্রপথের মধ্যে বিগ্‌ল প্রণালি এবং এই প্রণালি ছিল।
হাজার বছর ধরে আদিবাসী আমেরিকানরা ম্যাজেলান প্রণালিতে বসবাস করে আসছে। কাওস্কার উপজাতি প্রণালির উত্তরের উপকূলের পশ্চিম অংশে বাস করত। কাওস্করের পূর্ব দিকে ছিল তেহুয়েলচেরা, যাদের বসবাস উত্তরে পাতাগোনিয়া পর্যন্ত প্রসারিত হয়েছিল। তেহুয়েলচের দক্ষিণে প্রণালির অপর পারে সেলক'নাম জনজাতি বাস করত, যারা তিয়ের্‌রা দেল ফুয়েগোর পূর্বদিকের বেশিরভাগ অংশে জুড়ে বাস করত। সেলক'নামের পশ্চিমে ছিল ইয়াঘান জনজাতি, যারা তিয়ের্‌রা দেল ফুয়েগোর দক্ষিণতম অঞ্চলে বাস করত।
এই অঞ্চলে সমস্ত উপজাতি যাযাবর শিকারী সংগ্রাহক। তেহুয়েলচে এই অঞ্চলের একমাত্র অ-সামুদ্রিক জনজাতি ছিল; তারা মাছ ধরত এবং শীতের সময় উপকূল জুড়ে শামুক জাতীয় খাদ্য সংগ্রহ করত। তারা গ্রীষ্মে শিকার করার জন্য দক্ষিণ আন্দিজে চলে আসত।
উনিশ শতকের শেষভাগ পর্যন্ত এই অঞ্চলের উপজাতিরা ইউরোপীয়দের সম্মুখীন হয়নি, এরপরে ইউরোপীয়দের সংক্রামক অসুস্থতায় আদিবাসীদের জনসংখ্যার বিশাল অংশ নিশ্চিহ্ন হয়ে যায়।
১৫৬৩ সালে, আন্তোনিও গালভাও জানিয়েছিলেন যে এই প্রণালির অবস্থানকে পূর্বেকার পুরানো তালিকাগুলিতে ড্রাগনের লেজ (ড্রাকো কোলা) বলে উল্লেখ করা হয়েছিল:
এটি থেকে বোঝা যায়, যে ইউরোপীয়রা প্রথম আমেরিকা "আবিষ্কার" করার আগেই ম্যাজেলান প্রণালির কথা মানচিত্রে উল্লেখ করা ছিল। ফলস্বরূপ, দাবিটি সন্দেহজনক হিসাবে বিবেচিত হয়েছে।
পঞ্চম চার্লসের এক কর্মচারী ফার্ডিনান্ড ম্যাগেলান ছিলেন একজন পর্তুগিজ অভিযাত্রী এবং নাবিক। তিনি ১৫২০ সালে প্রথম ইউরোপীয় হিসেবে তাঁর বিশ্বব্যাপী পরিবাহী ভ্রমণের সময় এই প্রণালিতে অভিযান করেছিলেন। ১৫১৮ সালের ২২শে মার্চ, ভালাদোলিড থেকে এই অভিযানের আয়োজন করা হয়েছিল। ম্যাগেলানকে নৌবাহিনীর ক্যাপ্টেন জেনারেল এবং সমস্ত আবিষ্কার করা অঞ্চলের শাসক ঘোষণা করা হয়েছিল, ও ম্যাগেলান এবং তাঁর ব্যবসায়িক সহযোগী রুই ফ্যালিরোকে বিশেষ অধিকার দেওয়া হয়েছিল। নৌবহরটি "আর্মদা দে লাস মলুকাস" বা "মলুকাসের নৌবহর" নামে পরিচিত হয়েছিল। ২০শে সেপ্টেম্বর, ১৫১৯ সালে পাঁচটি জাহাজ নিয়ে অভিযাত্রী বহরটি সানলুকার ডি বারামেদা থেকে যাত্রা শুরু করেছিল।
মঙ্গোল সাম্রাজ্য

মঙ্গোল সাম্রাজ্য ১২শ শতকের শুরুতে মঙ্গোল সেনাপতি চেঙ্গিস খান কর্তৃক প্রতিষ্ঠিত একটি বিশালাকার সাম্রাজ্য। ১২শ শতকের শেষে এসে প্রায় সমস্ত পূর্ব ও দক্ষিণ-পশ্চিম এশিয়া এবং মধ্য ইউরোপ পর্যন্ত এটি বিস্তৃত ছিল। এটি ইতিহাসের সর্ববৃহৎ অবিচ্ছিন্ন স্থলসাম্রাজ্য হিসাবে বিবেচিত হয়।
মঙ্গোল জাতির ইতিহাস লিখিত আকারে না থাকায় তার উৎসসন্ধান সহজ নয়। তবে মঙ্গোল জাতি মৌখিকভাবে প্রজন্মান্তরে তাদের ইতিহাস সংরক্ষণ করেছে। চেঙ্গিস খানের আগে মঙ্গোলরা একক জাতি ছিল না। তারা ছিল যাযাবর এবং সম্পদ কম থাকায় তারা পার্শ্ববর্তী দেশগুলোতে ছোটখাটো হামলা করে থাকত। আধুনিক মঙ্গোলিয়ার এলাকা ইতিহাসজুড়ে বিভিন্ন চিনা সাম্রাজ্যের অধীনে ছিল।তারা প্রায় ১৫ কিলোমিটার দূরে ঘোড়ার দৌড়ের শব্দ শুনতে পায় এবং ১০ কিলোমিটার দূর পর্যন্ত দেখতে পায়।
চেঙ্গিস খান মঙ্গোল সাম্রাজ্যের প্রতিষ্ঠাতা। মঙ্গোলরা তাকে জাতির জনক হিসেবে মান্য করে। তার সম্বন্ধে সবথেকে প্রামাণ্য তথ্য পাওয়া যায় “ মঙ্গোল জাতির গোপন ইতিহাস” বইতে। বইটি ১২৩০ এর দিকে রচিত হয়।
চেঙ্গিস খানের আদিনাম তিমুজিন।' Secret history of Mongols' অনুসারে তিনি ছিলেন বর্তে চিনোর উত্তরপুরুষ। তার পিতার নাম ইয়েসুকাই ও মাতার নাম হয়লুন। তার পিতার গোত্র ছিল বরজিগিন ও মাতার গোত্র ছিল অলখুনুত।  বরজিগিন গোত্রই পরবর্তীতে মঙ্গোলদের রাজকীয় গোত্রে পরিণত হয়। তার জীবন শুরু থেকেই ছিল ঘটনা বহুল। এর বিবরন মঙ্গোল জাতির গোপন ইতিহাস বইতে বিস্তারিত রয়েছে।
১১৯০ সালের দিকে চেঙ্গিস খান মঙ্গোল জাতীর একমাত্র নেতা (খান) হবার সংকল্পে যুদ্ধ শুরু করেন। তার সমরকুশলতা ও উপযুক্ত নীতির কারণে তিনি সব গোত্রকেই ধ্বংস অথবা বশিভুত করতে সক্ষম হন। অনেকবার তিনি তার কাছের সহযোগীদেরও ছাড়েননি। যেমন তিনি তার সবচে কাছের বন্ধু জামুখাকেও পরাজিত করে হত্যা করেন। এভাবে তিনি মঙ্গোল জাতীর প্রধান খান হন ও চেঙ্গিস খান উপাধি গ্রহণ করেন। তার অভিষেক হয় ১২০৬ সালে। তখন থেকেই মঙ্গোল সাম্রাজ্যের শুরু ধরা হয়।
মঙ্গোল জাতির বিজয় অভিযান শুরু হয় চেঙ্গিস খানের আমলেই। তিনি চীনা সাম্রাজ্যসমুহ, খওয়ারিজমার শাহ, পশ্চিম এশিয়ার তুর্কি গোত্রসমূহের বিরুদ্ধে অভিযান করেন ও জয়লাভ করেন। তার বিজয়াভিযান ইউরোপ পর্যন্ত পৌঁছেছিল। ১২২৭ সালে মৃত্যুর আগপর্যন্ত ২১ বছর তিনি ইউরোপ ও এশিয়ার বিস্তীর্ণ অংশে ধ্বংসযজ্ঞ চালান ও নিজের জাতিকে সমৃদ্ধ করেন।
চেঙ্গিস খানের মৃত্যুর পরও অভিযান থেমে থাকেনি। তার উত্তরাধিকারিরা কোরিয়া থেকে পোল্যান্ড পর্যন্ত ভূভাগ নিজেদের আয়ত্তে নিয়ে আসেন। তবে ১২৬০ এর দশক থেকেই তাদের ভাঙ্গন শুরু হয় এবং ১২৯০ সালের মধ্যে এই বিশাল সাম্রাজ্য ৪ ভাগে বিভক্ত হয়ে পরে।
১২৫৯ সালে মঙ্গু খানের মৃত্যু হয়। মঙ্গোলদের উত্তরাধিকারের কোন নীতিমালা ছিল না। চেঙ্গিস খানের উত্তরাধিকারীদের যে কেউ সিংহাসন দাবি করতে পারত। ফলে পরবর্তী দুই দশকে তাদের মধ্যে অনেকগুলো গৃহযুদ্ধ হয়। ১২৯৪ সালের মধ্যে তাদের সাম্রাজ্য চারভাগে বিভক্ত হয়- ১. ইউয়ান সাম্রাজ্য ২। চাগতাই খানাত ৩. সোনালি সাম্রাজ্য, ৪। ইলখানদের এলাকা।
মঙ্গল সম্রাজ্য নিয়ে নির্মিত সিনেমাসমূহঃ
1. By the will of Genghis khan(2009)
2. Mongol: The Rise Of Genghis Khan (2007)
3. Genghis khan (1965)
রয় কিন

রয় মরিস কিন (জন্ম ১০ আগস্ট, ১৯৭১, কর্ক, আয়ারল্যান্ড) একজন সাবেক পেশাদার ফুটবলার এবং বর্তমানে ইংল্যান্ডের প্রিমিয়ার লিগের ক্লাব সান্ডারল্যান্ডের ম্যানেজার, যারা ২০০৬-০৭ মৌসুমে কোকা-কোলা চ্যাম্পিয়নশিপ জিতেছে।
মূলত একজন মিডফিল্ডার কিন আধুনিক বিশ্বের অন্যতম শ্রেষ্ঠ খেলোয়াড়ের স্বীকৃতি পেয়ছেন। ১৬ বছরের সফল খেলোয়াড়ি জীবনে তিনি নটিংহ্যাম ফরেস্ট এবং ম্যানচেস্টার ইউনাইটেড ক্লাবের পক্ষে খেলেছেন। তার খেলোয়াড় হিসেবে ক্যারিয়ার শেষ হয়েছে স্কটিশ দল সেল্টিকের হয়ে খেলে।
তিনি আক্রমণাত্নক ধরনের খেলা খেলতে পছন্দ করেন এবং খেলায় নিজেকে শতভাগ উজাড় করে দেন ও সতীর্থদের কাছ থেকেও সেটাই আশা করেন। এই মনোভাবের কারণে তিনি ১৯৯৭ সাল থেকে ২০০৫ সালে বিদায়ের আগ পর্যন্ত ম্যানচেস্টার ইউনাইটেডের অধিনায়ক হিসেবে সফল হয়েছেন। ম্যানচেস্টারে ১২ বছরের ক্যারিয়ারে তিনি দলকে অনেক শিরোপা জিততে সাহায্য করেছেন এবং এখানেই তিনি শ্রেষ্ঠ খেলোয়াড় হিসেবে নিজেকে মেলে ধরেছেন।
আন্তর্জাতিক পর্যায়ে তিনি প্রজাতন্ত্রী আয়ারল্যান্ড দলে প্রায় চোদ্দ বছর খেলেছেন যার অধিকাংশ সময়েই তিনি অধিনায়ক ছিলেন। ১৯৯৪ ফিফা বিশ্বকাপে তিনি দলের পক্ষে সবগুলো ম্যাচ খেলেছেন তবে ২০০২ ফিফা বিশ্বকাপে তাকে ম্যানেজারের সাথে বিবাদের কারণে দল থেকে বাদ দেয়া হয়।
সান্ডারল্যান্ডের ম্যানেজার হিসেবে প্রথম মৌসুমেই তিনি দলকে তেইশ তম অবস্থান থেকে শীর্ষে উন্নীত করেন। তার দল একারণে ২০০৭-০৮ মৌসুমে প্রিমিয়ার লিগে খেলার সুযোগ পায়। কিনকে সান্ডারল্যান্ডের উত্থানের নায়ক হিসেবে বিবেচিত করা হয়।
বেলেঁ (ব্রাজিল)

বেলেঁ () (পারা Pará নামেও পরিচিত) উত্তর ব্রাজিলের শহর। বেলেঁ একটি পর্তুগিজ শব্দ যার অর্থ বেথলেহেম। নিরক্ষরেখার কাছে অবস্থিত এই শহরটি পারা রাজ্যের রাজধানী, এবং নিম্ন আমাজন নদীর প্রধান বন্দর। এ শহরে প্রায় ১৪ লক্ষ লোকের বসবাস।
বেলেমের খাঁড়ি আমাজনের উপনদী রিউ পারার উপর অবস্থিত। রিউ পারায় সমুদ্রগামী জাহাজ চলাচল করতে পারে। বন্দরটিতে একটি নৌবাহিনী ঘাঁটি আছে। বেলেঁ উত্তর ব্রাজিলের প্রধান বাণিজ্যকেন্দ্র। রবার, বাদাম (বিশেষত ব্রাজিল বাদাম), কালোমরিচ, পাট, কাকাও ও কাঠ এখান থেকে প্রধান রপ্তানিকৃত দ্রব্য। শহরটিতে আরও আছে কাঠের কারখানা, যন্ত্রপাতি মেরামতের দোকান, জাহাজঘাট, এবং ইট, টাইল ও সাবান উৎপাদনকারী শিল্প। বেলেঁ দক্ষিণ আমেরিকার সবচেয়ে আকর্ষণীয় শহরগুলির একটি; এখানে অনেক পাবলিক স্কয়্যার ও সুনির্মিত রাস্তা আছে, যেগুলি অরণ্যের প্রান্তসীমা অবধি চলে যায়। বেলেঁ উত্তর ব্রাজিলের সাংস্কৃতিক কেন্দ্র। এখানে পারা সরকারি বিশ্ববিদ্যালয় (১৯৫৭) এবং আমাজনের নৃতাত্ত্বিক ও প্রাণীবৈজ্ঞানিক সংগ্রহে সমৃদ্ধ বিখ্যাত গোয়েলদি জাদুঘর রয়েছে।
১৭শ শতকের শুরুর দিকে পর্তুগিজেরা বেলেঁ প্রতিষ্ঠা করে। ১৯শ শতকের শেষ পর্যন্ত শহরটির অবস্থান ভাল-মন্দের মধ্যে ওঠানামা করছিল। এরপর বৈদেশিক বাণিজ্যের জন্য আমাজন, তাপাজস, ও তোকাঁতিঁস নদী তিনটির উন্মুক্তকরণ শহরটির বাণিজ্যিক গুরুত্ব সুদৃঢ় করে। ২০শ শতকের শুরুতে লাভজনক রবার প্ল্যান্টেশনের সংখ্যাবৃদ্ধি শহরটির গুরুত্ব আরও বাড়িয়ে দেয়। ধনী রবার ব্যবসায়ীরা শহরটির মূল প্রাসাদ ও বোলোনিয়া প্রাসাদের নির্মাণে ভূমিকা রাখেন।
ফর্তালিজা

ফর্তালিজা () উত্তর-পূর্ব ব্রাজিলের একটি শহর এবং সেয়ারা রাজ্যের রাজধানী। এটি সেয়ারা নদীর মোহনায় আটলান্টিক মহাসাগরের তীরে অবস্থিত একটি সমুদ্র বন্দর। সেয়ারা নদীর একটি শাখা পাজেউ শহরটির ভেতর দিয়ে চলে গেছে। ফর্তালিজা ব্রাজিলের একটি প্রধান সমুদ্রবন্দর এবং নিকটস্থ মুকুরিপ পয়েন্টে এর অতিরিক্ত খাঁড়ি ব্যবস্থা আছে। শহরটির প্রধান রপ্তানির মধ্যে আছে কফি, কার্নাউবা মোম, শীমবীজ, চাল, চিনি, ফল, রবার, কাঁচা ও পাকা চামড়া, এবং রাম। শহরটি ১৬১১ সালে প্রতিষ্ঠিত হয়। ১৮১০ সালে এটি সেয়ারা রাজ্যের রাজধানী হয় এবং ১৮২৩ সালে বড় শহরের মর্যাদায় উন্নীত হয়। এর জনসংখ্যা প্রায় ২৪ লক্ষ।
ম্যালকম গ্লেজার

ম্যালকম আরভিং গ্লেজার (জন্ম মে ২৫, ১৯২৮ রচেস্টার, নিউ ইয়র্ক) একজন মার্কিন ব্যবসায়ী এবং ক্রীড়া দলের মালিক। তিনি ফার্স্ট অ্যালাইড কর্পোরেশন এর প্রেসিডেন্ট এবং প্রধান নির্বাহী। তিনি ট্যাম্পা বে বুকানিয়ারস এর মালিক যা আমেরিকার পশ্চিম ফ্লোরিডার একটি জাতীয় ফুটবল লীগ দল। এছাড়া তিনি ইংল্যান্ডের ফুটবল ক্লাব ম্যানচেস্টার ইউনাইটেডের সত্বাধিকারী।
গ্লেজারের প্রথম বাণিজ্যিক প্রতিষ্ঠান ক্রয়ের প্রচেষ্টা শুরু হয় ১৯৮৪ সালে, যখন তিনি ৭.৬ বিলিয়ন ডলারে দেউলিয়া রেলওয়ে কোম্পানি "ইউএস কনরেল" কিনতে টেন্ডারে অংশ নিয়েছিলেন। এছাড়া ১৯৮৮ সালে তিনি "ফরমিকা" নামের একটি কোম্পানি কেনার ব্যর্থ চেষ্টা করেন। পরে তিনি বিখ্যাত মোটর সাইকেল নির্মাতা প্রতিষ্ঠান "হার্লি-ডেভিডসন" ক্রয়ের চেষ্টা চালান।
গ্লেজার যে সমস্ত প্রতিষ্ঠান সফলভাবে কিনতে পেরেছেন তার মধ্যে একটি হচ্ছে "জর্জ এইচ. ডব্লিউ. বুশ" এর প্রতিষ্ঠিত তেল-গ্যাস অনুসন্ধানকারী দেউলিয়া প্রতিষ্ঠান "জাপাটা"। গ্লেজার প্রতিষ্ঠানটিকে সফলভাবে মৎস্য আমিষ ও ক্যারিবীয় সুপারমার্কেটে বিভক্ত করেছেন।
এছাড়া গ্লেজার বিভিন্ন ক্ষেত্রে তার ব্যবসা প্রসারিত করেছেন। এর মধ্যে রয়েছে খাদ্য প্রস্তুতের যন্ত্রাংশ, খাদ্য প্যাকেটজাতকরন ও বিপণন ব্যবস্থা, সামুদ্রিক খাদ্য, ব্রডকাস্টিং, স্বাস্থ্য সেবা, রিয়েল এস্টেট ব্যবসা, ব্যাংক, প্রাকৃতিক গ্যাস ও তেল, ইন্টারনেট, শেয়ার বাজার, বন্ড প্রভৃতি।
গ্লেজারের পরিবারের সদস্যদের মধ্যে অ্যাভ্রাম, ব্রায়ান, জোয়েল গ্লেজার বিশেষভাবে উল্লেখযোগ্য।
অ্যাভ্রাম "অ্যাভি" গ্লেজার ওয়াশিংটন ইউনিভার্সিটি থেকে ১৯৮২ সালে বিএসবিএ ডিগ্রী লাভ করেন। আমেরিকান উইনিভার্সিটির "ওয়াশিংটন কলেজ অব ল" থেকে তিনি স্নাতক ডিগ্রী লাভ করেন। এছাড়া তিনি সাংহাইয়ের বেইজিং ইউনিভার্সিটি ও ফুদান ইউনিভার্সিটিতে অধ্য্যন করেছেন।
অ্যাভ্রাম গ্লেজার বর্তমানে তার ভাই জোয়েলের সাথে ইংল্যান্ডের ফুটবল দল ম্যানচেস্টার ইউনাইটেডের যুগ্ম চেয়ারম্যান। এছাড়া তিনি "জাপাটা কর্পোরেশন" এর চেয়ারম্যান, প্রেসিডেন্ট ও প্রধান নির্বাহী।
জোয়েল গ্লেজার ওয়াশিংটন ডি.সি.র থেকে আমেরিকান ইউনিভার্সিটি থেকে স্নাতক ডিগ্রী লাভ করেছেন। জোয়েল গ্লেজার বর্তমানে তার ভাই এভ্রামের সাথে ম্যানচেস্টার ইউনাইটেডের যুগ্ম চেয়ারম্যান পদে কর্মরত।
ব্র্যায়ান গ্লেজার ওয়াশিংটন ডি.সি.র থেকে আমেরিকান ইউনিভার্সিটি থেকে ব্রডকাস্ট যোগাযোগ বিষয়ে স্নাতক ডিগ্রী লাভ করেন। পরে তিনি দক্ষিণ ক্যালিফোর্নিয়ার "হুইটিয়ার কলেজ অব ল" থেকে "জুরিস ডক্টর" ডিগ্রী লাভ করেন। ব্রায়ান বর্তমানে "ট্যাম্পা বে বুকানিয়ার্স" এর নির্বাহী ভাইস-প্রেসিডেন্ট যিনি ১৯৯৫ সাল থেকে এ পদে রয়েছেন। ১৯৯৭ সাল থেকে ব্রায়ান "জাপাটা কর্পোরেশনের" একজন পরিচালক। এছাড়া তিনি ম্যানচেস্টার ইউনাইটেড বোর্ডের একজন অ-নির্বাহী পরিচালক। ২০০৬-০৭ মৌসুমে এআইজির সাথে ম্যানচেস্টার ইউনাইটেডের চুক্তির ব্যাপারে তিনি এবং দলের বাণিজ্যিক পরিচালক অ্যান্ডি অ্যানসন প্রধান ভূমিকা পালন করেন।
ল্যাঙ্কাশায়ার ও ইয়র্কশায়ার রেলওয়ে

ল্যাঙ্কাশায়ার ও ইয়র্কশায়ার রেলওয়ে (L&YR) ব্রিটিশ যোগাযোগ ক্ষেত্রে একটি বড় অধ্যায়। ১৯২৩ সালে একত্রীকরনের আগে এটি একটি অনন্য রেলওয়ে কোম্পানি ছিল। এটি প্রধানত পূর্ব ও পশ্চিম বরাবর যাতায়াত করত।
এই প্রতিষ্ঠানের ১,৬৫০ টি বগি ছিল এবং এটির মোট জাংশন নিয়ন্ত্রণকারী সংকেত বাক্সের একতৃতীয়াংশি গড়ে ১ থেকে সাড়ে ৩ মাইলের মধ্যে ছিল। এ থেকেই প্রতিষ্ঠানটি কত বড় ছিল তা বোঝা যায়। এর যেকোন দুটি স্টেশন সাড়ে ৫ মাইলের বেশি দূরত্বে ছিল না এবং এর ১৯০৪ জন যাত্রীর জন্য ৫৭ পৃষ্ঠার বই লাগত, যেটির থেকে কেবল এগিয়ে ছিল গ্রেট ওয়েস্টার্ন রেলওয়ে, লন্ডন ও নর্থ ওয়েস্টার্ন রেলওয়ে এবং মিদল্যান্ড রেলওয়ে। লন্ডন ও নর্থ ওয়েস্টার্ন রেলওয়ের সাথে এটিকে একত্রিত করা হয় ১৯২২ সালের ১ জানুয়ারি। তবে সাধারণ ম্যানেজার, সচিব এবং প্রধান যন্ত্র প্রকৌশলীদেরকে L&YR থেকেই বেশি নেয়া হয়।
মারিয়ানা খাত

মারিয়ানা খাত হল একটি মহাসাগরীয় খাত যা পশ্চিম প্রশান্ত মহাসাগরে অবস্থিত, প্রায় মারিয়ানা দ্বীপপুঞ্জের পূর্বে; এটি পৃথিবীর গভীরতম মহাসাগরীয় খাত। এটি অর্ধচন্দ্রাকার এবং পরিমাপ প্রায় দৈর্ঘ্য এবং প্রস্থে। সর্বাধিক পরিচিত গভীরতা হল এর মেঝে একটি ছোট স্লট-আকৃতির উপত্যকার দক্ষিণ প্রান্তে যা চ্যালেঞ্জার ডিপ নামে পরিচিত। সমুদ্রপৃষ্ঠ থেকে খাতের গভীরতম বিন্দু মাউন্ট এভারেস্টের শিখর থেকেও এর বেশি গভীর। 
খাতের নীচে, পানির স্তম্ভটি চাপ প্রয়োগ করে, সমুদ্রপৃষ্ঠে আদর্শ বায়ুমণ্ডলীয় চাপের ১,০৭১ গুণ বেশি। এই চাপে, জলের ঘনত্ব ৪.৯৬% বৃদ্ধি পায়। নীচের তাপমাত্রা । 
২০০৯ সালে, মারিয়ানা ট্রেঞ্চ একটি মার্কিন জাতীয় স্মৃতিস্তম্ভ হিসাবে প্রতিষ্ঠিত হয়। 
সমুদ্রপৃষ্ঠের এর রেকর্ড গভীরতায় স্ক্রিপস ইনস্টিটিউশন অফ ওশেনোগ্রাফির গবেষকরা খাতে মনোথ্যালামিয়া নামক এককোষী জীব সন্ধান পেয়েছে। এই তথ্য আরও পরামর্শ দিয়েছে যে অণুজীবের জীবন গঠন পরিখার মধ্যে বিকাশ লাভ করে। 
মারিয়ানা ট্রেঞ্চের নামকরণ করা হয়েছে নিকটবর্তী মারিয়ানা দ্বীপপুঞ্জের নামানুসারে, যা অস্ট্রিয়ার স্পেনীয় রানী মারিয়ানার সম্মানে লাস মারিয়ানাস নামকরণ করা হয়েছে। দ্বীপগুলি হল দ্বীপ আর্কের অংশ যা খাতের পশ্চিম দিকে মারিয়ানা প্লেট (দ্বীপগুলির জন্যও নামকরণ করা হয়) নামে একটি আরেকটির উপর উঠে যাওয়া প্লেটে গঠিত হয়।
২০২২ সাল পর্যন্ত, ২২টি মনুষ্যবাহী অবতরণ ও ৭টি মনুষ্যবিহীন অবতরণ অর্জিত হয়েছে। প্রথমটি ছিল সুইজারল্যান্ডীয়-নকশায়, ইতালীয়-নির্মিত, মার্কিন যুক্তরাষ্ট্রের নৌবাহিনীর মালিকানাধীন বাথিস্ক্যাফ "ট্রিয়েস্টের" মনুষ্যবাহী অবতরণ, যা ১:০৬ অপরাহ্ন, ২৩ জানুয়ারি ১৯৬০ নীচে পৌঁছেছিল। ডন ওয়ালশ এবং জ্যাক পিকার্ড বোর্ডে ছিলেন। লোহার শট ব্যালাস্টের জন্য ব্যবহৃত হত, প্লবতার জন্য পেট্রল সহ। বোর্ড সিস্টেম গভীরতা গভীরতা নির্দেশ করে, কিন্তু পরে এটি এ সংশোধন করা হয় । সমুদ্রপৃষ্ঠ থেকে সমুদ্রতল পর্যন্ত জলের ঘনত্বের উপর ভিত্তি করে পরিমাপ করা চাপের রূপান্তর এবং গণনা থেকে গভীরতা অনুমান করা হয়েছিল।
দ্য ফুটবল লিগ

ইংলিশ ফুটবল লিগ (EFL) হচ্ছে ইংল্যান্ড এবং ওয়েলসের পেশাদার ফুটবল ক্লাবের একটি লিগ। ১৮৮৮ সালে ফুটবল লিগ হিসেবে প্রতিষ্ঠিত, এটি বিশ্বের সবচেয়ে পুরানো ফুটবল লিগ, এবং এর প্রতিষ্ঠা থেকে ১৯৯২ সাল পর্যন্ত এটি ইংল্যান্ডের শীর্ষ স্তরের ফুটবল লিগ ছিল, যখন শীর্ষ ২২টি ক্লাব এটি থেকে আলাদা হয়ে Premier League গঠন করে। ফুটবল লিগ ২০১৬–১৭ মৌসুম থেকে ইংলিশ ফুটবল লিগ (EFL) হিসেবে পুনঃব্র্যান্ডেড হয়।
EFL তিনটি বিভাগে ভাগ করা হয়েছে: চ্যাম্পিয়নশিপ, লিগ ওয়ান এবং লিগ টু, প্রতিটি বিভাগে ২৪টি ক্লাব রয়েছে, মোট ৭২টি ক্লাব, যার মধ্যে উত্থান এবং অবনমন ঘটে; শীর্ষ চ্যাম্পিয়নশিপ ক্লাবগুলো প্রিমিয়ার লিগের সর্বনিম্ন স্থান দখল করা ক্লাবগুলোর সাথে স্থান পরিবর্তন করে, এবং লিগ টু’র সর্বনিম্ন ক্লাবগুলো ন্যাশনাল লিগ’র শীর্ষ ক্লাবগুলোর সাথে স্থান পরিবর্তন করে। বর্তমানে EFL-এর চারটি ক্লাব ওয়েলস থেকে – কার্ডিফ সিটি, স্বানসি সিটি, রেক্সহ্যাম এবং নিউপোর্ট কাউন্টি – বাকি ৬৮টি ইংল্যান্ডে অবস্থিত।
ফুটবল লিগ ১৯৮৩–৮৪ মৌসুম থেকে স্পনসর ছিল এবং তাই বিভিন্ন নাম দ্বারা পরিচিত ছিল।
ইংলিশ ফুটবল লিগ দুটি নকআউট কাপ প্রতিযোগিতাও আয়োজন করে, EFL Cup এবং EFL Trophy। ফুটবল লিগের অপারেশন কেন্দ্র প্রেস্টন-এ, আর তার বাণিজ্যিক অফিস লন্ডনে অবস্থিত।
This version keeps the template codes (, , and URLs) as they are, and translates everything else into Bengali.
ফুটবল লিগ দ্বিতীয় বিভাগ

১৮৯২ সাল থেকে ১৯৯২ সাল পর্যন্ত ফুটবল লিগ দ্বিতীয় বিভাগ ছিল ইংরেজ ফুটবলের দ্বিতীয় সর্বোচ্চ বিভাগ।
১৯৯২-৯৩ সালে দ্য ফুটবল লিগ থেকে পৃথক হয়ে প্রিমিয়ার লিগ (পূর্বে যা ছিল ফুটবল লিগ প্রথম বিভাগ) প্রতিষ্ঠার পর ফুটবল লিগ দ্বিতীয় বিভাগ ইংরেজ ফুটবলের তৃতীয় বিভাগ এবং ফুটবল লিগের দ্বিতীয় বিভাগ হিসেবে প্রতিষ্ঠিত হয়। এভাবে ২০০৩-০৪ মৌসুম পর্যন্ত ফুটবল লীফ দ্বিতীয় বিভাগ চলে আসছিল। এরপর ফুটবল লিগের পুনর্গঠন করা হয় এবং ২০০৪-০৫ মৌসুমের শুরুতে ফুটবল লিগ দ্বিতীয় বিভাগ বাদ দিয়ে সমমানের ফুটবল লিগ ওয়ান প্রতিষ্ঠা করা হয়। তবে এটি এখনো ইংরেজ ফুটবলের তৃতীয় সর্বোচ্চ বিভাগ।
হ্যারি স্ট্যাফোর্ড

হ্যারি স্ট্যাফোর্ড () ছিলেন একজন ইংরেজ ফুটবল খেলোয়াড়। ১৮৯৬ সালে হ্যারি "ক্রিউ আলেকজান্দ্রা ফুটবল ক্লাব" থেকে নিউটন হিথ দলে যোগদান করেন পরে যেটি ম্যানচেস্টার ইউনাইটেড নামে পরিচিতি পায়। নিউটন হিথের অধিনায়ক থাকাকালে দলটি ঋণের ভারে জর্জরিত ছিল। তাই স্ট্যাফোর্ড অর্থ সংগ্রহে নেমেছিলেন। কিংবদন্তি অনুসারে একদিন তার কুকুর এক ধনী ব্যবসায়ী জন হেনরি ডেভিসের দিকে ছুটে যায়। ডেভিস কুকুরটিকে পছন্দ করেন এবং এর মালিকের সাথে কথা বলেন। স্ট্যাফোর্ড ডেভিসের সাথে কথা প্রসঙ্গে তিনি কোন ক্লাবে খেলেন এবং ক্লাবের ঋণ সম্পর্কে জানিয়েছিলেন। ডেভিস তখন ক্লাবটি কিনে ঋণমুক্ত করার সিদ্ধান্ত নেন।
স্ট্যাফোর্ড ১৯০৩ সালে অবসর গ্রহণ করেন।
স্যান্ডি টার্নবুল

আলেক্সান্ডার স্যান্ডি টার্নবুল (জন্ম ১৮৮৪ হার্লফোর্ড) একজন স্কটিশ ফুটবল খেলোয়াড়। স্থানীয় হার্লফোর্ড থিসলে দলের হয়ে তিনি তার ক্যারিয়ার শুরু করেন। পরে তিনি ম্যানচেস্টার সিটি দলে যোগদেন। ১৯০৫ সালে বিভিন্ন খেলোয়াড়কে অতিরিক্ত বেতন প্রদানের অভিযোগে সিটিকে অভিযুক্ত করা হয় এবং এই দলের সকল খেলোয়াড়কে ফুটবল খেলা থেকে বিরত থাকার আদেশ দেয়া হয়। ১৯০৬ সালের ৩১ জানুয়ারি যখন এই নিষেধাজ্ঞা উঠিয়ে নেয়া হয় তখন টার্নবুল সিটি দলে না গিয়ে চিরপ্রতিদ্বন্দ্বী ম্যানচেস্টার ইউনাইটেড দলে যোগদান করেন। তার সাথে সতীর্থ বিলি মেরেডিথ, হার্বার্ট বার্গেস এবং জিমি ব্যানিস্টারও যোগ দেন। যোগ দেয়ার পরের দিন ১ জানুয়ারি ১৯০৭ তারিখে এস্টন ভিলার বিপক্ষে তার অভিষেক হয়। মেরেডিথের সাথে তিনি ম্যানচেস্টার ইউনাইটেডকে ১৯০৮ সালে প্রথম লীগ শিরোপা এবং ১৯০৯ সালে প্রথম এফ.এ. কাপ জিততে সাহায্য করেন। এফএ কাপের ফাইনালে তুবু ব্রিস্টল সিটির বিপক্ষে একমাত্র গোলটি করেন। ১৯০৮ সালে তিনি একাই ২৫ খেলায় ২৭টি গোল করেন। শেষ পর্যন্ত তিনি ২৪৫ খেলায় ১০০ গোল করেছেন। রেড ডেভিলের হয়ে তার সর্বশেষ ম্যাচ ছিল ১৯১৫ সালে শেফিল্ড ইউনাইটেডের বিরুদ্ধে।
প্রথম বিশ্বযুদ্ধ চলাকালে ব্রিটিশ সেনাদের সাথে তিনি শরীক হন এবং ১৯১৭ সালের ৩ মে যুদ্ধরত অবস্থায় ফ্রান্সের অ্যারাসে অষ্টম ব্যাটালিয়নের সেনা হিসেবে মৃত্যুবরণ করেন।
বিলি মেরেডিথ

উইলিয়াম হেনরি "বিলি" মেরেডিথ (ইংরেজি: William Henry "Billy" Meredith "উইলিয়াম্‌ হেন্‌রী "বিলী" মেরেডিথ়্‌") (জুলাই ৩০, ১৮৭৪ – এপ্রিল ১৯, ১৯৫৮) ব্রিটিশ ফুটবলের ইতিহাসে জনপ্রিয়তম ফুটবলারদের মধ্যে অন্যতম। তাকে ফুটবলের প্রথম মহা-তারকা হিসেবে গণ্য করা হয়। ওয়েলসের হয়ে তিনি ৪৮টি আন্তর্জাতিক খেলায় অংশ নিয়েছেন। এর মধ্যে ২২টি খেলার সময় তিনি ম্যানচেস্টার সিটির সদস্য ও বাকী ২৬টি খেলার সময় তিনি ম্যানচেস্টার ইউনাইটেডের সদস্য ছিলেন। তিনি রাইট উইং-এ খেলতে স্বাচ্ছন্দ বোধ করতেন। তাকে প্রথম ফুটবল সুপারস্টার হিসেবে আখ্যায়িত করা হয়। 
ওয়েলসের ব্ল্যাক পার্ক এলাকায় ১৮৭৪ সালে মেরেডিথের জন্ম হয়। তিনি ব্ল্যাক পার্কে "পিট পনি" এর চালক হিসেবে কাজ করতে শুরু করেন ১২ বছর বয়সে।
কয়েকবার শির্ক ও নরউইচ ভিক্টোরিয়া দলে খেলার পর বিলি ১৮৯৪ সালের অক্টোবরে ম্যানচেস্টার সিটিতে যোগ দেন। একই মাসে নিউক্যাসলের বিপক্ষে তার অভিষেক ঘটে, যাতে তার দল ৫-৪ গোলে পরাজিত হয়। তবে পরের সপ্তাহে মেরেডিথ কিংবদন্তি হওয়ার সিড়ির প্রথম ধাপে পদার্পণ করেন যখন ম্যানচেস্টারে তৎকালীন নিউটন হীথের বিপক্ষে তিনি দুটি গোল করেন। নিউওটন হিথ যা পরে ম্যানচেস্টার ইউনাইটেড নামে সুপরিচিত হয়েছে, ম্যানচেস্টার সিটির চির-প্রতিদ্বন্দ্বীর মর্যাদা পায়। তখন ম্যানচেস্টার সিটির সমর্থকদের কাছে তার জনপ্রিয়তা ছিল অনেক বেশি এবং যেকোন জনসমাগমে তার উপস্থিতি সকলের নজর কাড়ত।
সিটিতে মেরেডিথের ক্যারিয়ারে দুটি কলঙ্ক রয়েছে, একটি হচ্ছে ঘুষ নেয়ার অভিযোগ এবং আরেকটি হচ্ছে অতিরক্ত বেতন নেয়ার অভিযোগ যার কারণে ১৯০৪ সালে তাকে ১৮ মাসের নিষেধাজ্ঞা ও সিটির হয়ে না খেলার শাস্তির মুখোমুখি হতে হয়।
১৯০৬ সালের মে মাসে তিনি ম্যানচেস্টার ইউনাইটেড দলে যোগ দেন এবং ১৯০৭ সালের ১ জানুয়ারি এস্টন ভিলার বিপক্ষে তার অভিষেক ঘটে। ইউনাইটেডে তিনি দ্রুত জনপ্রিয় হন। ১৯২১ সালে তিনি আবার সিটি ক্লাবে ফেরত আসেন এবং মুখে দাঁতখিলানি চাবাতে চাবাতে তার পুরানো ধাচের খেলা খেলতে থাকেন। তিনি ৪৭ বছর বয়স পর্যন্ত খেলে গেছেন। ১৯২৪ সালে এই বুড়ো বয়সেও তিনি সিটির হয়ে এফএ কাপে খেলেছেন এবং ব্রাইটনের বিপক্ষের সেই ফাইনালে একটি গোলও করেছেন। ৪৯ বছর ২৪৫ দিন বয়সে তিনি তার শেষ খেলা খেলেন নিউক্যাসলের বিপক্ষে এফ.এ. কাপের সেমি ফাইনালে। তিনিই এফ.এ. কাপ খেলা সবচেয়ে বয়স্ক খেলোয়াড়। তিনি ম্যানচেস্টার সিটির হয়ে ৩৯০ ম্যাচে ১৫০ গোল করেছেন এবং এ দলের হয়ে একবার এফ.এ. কাপ জিতেছেন। ম্যানচেস্টার ইউনাইটেডের হয়ে তিনি ৩৩৫ টি ম্যাচ খেলেছেন যাতে তিনি ৩৬টি গোল করেছেন এবং ২টি লীগ চ্যাম্পিয়নশিপ, ১টি এফ.এ. কাপ ও ২টি এফএ চ্যারিটি শিল্ড জিতেছেন।
১৯২৮ সালে মেরেডিথ স্বল্পায়ু দল ম্যানচেস্টার সেন্ট্রালের ম্যানেজার হয়েছিলেন।
১৯৫৮ সালে ৮৩ বছর বয়সে ম্যানচেস্টারের উইদিংটনে তিনি মৃত্যু বরন করেন।
চট্টগ্রাম স্টক এক্সচেঞ্জ

চট্টগ্রাম স্টক এক্সচেঞ্জ বাংলাদেশের বন্দর শহর চট্টগ্রামে অবস্থিত একটি স্টক এক্সচেঞ্জ। এটি দেশের দুটি এক্সচেঞ্জের একটি, অপরটি ঢাকা স্টক এক্সচেঞ্জ। ১৯৯৫ সালে প্রতিষ্ঠিত এক্সচেঞ্জটি চট্টগ্রামের কেন্দ্রস্থলে আগ্রাবাদ ব্যবসায়িক জেলায় অবস্থিত। ২০২০ সালের হিসাবে এটির সম্মিলিত বাজার মূলধন ৩৮ বিলিয়ন মার্কিন ডলারের বেশি।
১ এপ্রিল ১৯৯৫, কোম্পানি হিসাবে অন্তর্ভুক্ত।
১০ অক্টোবর ফ্লোর ট্রেডিং ক্রাই আউট সিস্টেমে শুরু হয়েছে।
৪ নভেম্বর ১৯৯৫, তৎকালীন সাবেক প্রধানমন্ত্রী বেগম খালেদা জিয়া আনুষ্ঠানিকভাবে উদ্বোধন করেন।
৩০ মে ২০০৪, ইন্টারনেট ভিত্তিক ট্রেডিং সিস্টেম খোলা হয়েছে। ৮ জুলাই ২০১৫, নতুন ব্র্যান্ড লোগো চালু করেছে।
ডিসেম্বর ২০১০ এবং জানুয়ারী ২০১১ এর মধ্যে এক্সচেঞ্জটি ১৮০০ পয়েন্ট হারানোর সাথে ২০১০ সালের বুলিশ বাজারটি বিয়ারিশে পরিণত হয়েছিল। মার্কেট ক্র্যাশের ফলে লাখ লাখ বিনিয়োগকারী দেউলিয়া হয়ে গেছে। বড় খেলোয়াড়দের খরচে মুষ্টিমেয় খেলোয়াড়দের উপকার করার জন্য কৃত্রিমভাবে এই দুর্ঘটনা ঘটানো হয়েছে বলে মনে করা হয়।
বাংলাদেশের শেয়ার বাজার

বাংলাদেশে ২টি শেয়ার বাজার আছে। বর্তমানে অনলাইন এ শেয়ার কেনা বেচা হয় যা পূর্বে ঢাকার মতিঝিলে স্টক বিল্ডিং এর নিচতলায় হৈ চৈ র অর্থাৎ একটি করে কোম্পানির নাম ঘোষণা করা হত আর ব্রোকাররা খালি গলায় চিৎকারের মাধ্যমে শেয়ার কিনে নিতেন (অনেকটা নিলাম এর মত) বেচা কেনা হত। স্টক এক্সচেঞ্জের ওয়েবসাইট থেকে বর্তমানে বাজারের পরিস্থিতি ইন্টারনেটের মাধ্যমে দেশের যে কোন স্থান থেকে দেখে নেয়া এমনকি বেচা কেনা করা ও সম্ভব। ঢাকা স্টক এক্সচেঞ্জ সকাল ১০ টা - ২.০০ দুপুর পর্যন্ত কেনাবেচা হয়, আর চট্টগ্রাম স্টক এক্সচেঞ্জে ১০.৩০ থেকে ২.৩০ পর্যন্ত কেনাবেচা চলে। বর্তমানে ব্রোকার হাউসগুলো সাব এজেন্টের মাধ্যমে বিভিন্ন জেলা ও উপজেলা পর্যন্ত এই কেনাবেচার গণ্ডিকে সম্প্রসারিত করে।
বাংলাদেশের শেয়ার বাজার - 
শেয়ার ইনডেক্স বা বাংলায় শেয়ার সূচক - শেয়ারের দামের সমষ্টিগত পরির্বতন
শেয়ারের দাম কমে আবার কিছু শেয়ারের দাম বাড়ে
অভার-অল কি ধরনের পরিবর্তন হয়  তা বোঝার জন্য শেয়ার ইনডেক্সগুলো ব্যবহার করা হয়
ইনডেক্সকে সম্পূর্ণ শেয়ারবাজারের মূল্যের ওঠানামার নির্দেশক হিসেবে ধরা হয়
শেয়ারবাজারে একের অধিক ইনডেক্স থাকতে পারে
বাংলাদেশের দুই শেয়ারবাজারে মোট ৮টি ইনডেক্স বা সূচক রয়েছে
এর মধ্যে ঢাকা স্টক এক্সচেঞ্জে (ডিএসই) - ৩টি 
চট্টগ্রাম স্টক এক্সচেঞ্জে (সিএসই) - ৫টি সূচক রয়েছে
প্রতিটি ইনডেক্সের একটি ভ্যালু বা মান থাকে
মার্কেট ক্যাপিটালের পরিমান বৃদ্ধি পেলেই সূচকের মান বৃদ্ধি পায়
ওপেন টু বাইস্কোপ

ওপেন টু বাইস্কোপ পশ্চিমবঙ্গ, বাংলাদেশের গ্রামীণ খেলাধুলার মধ্যে অন্যতম। এর সরলতার কারণে মেয়েদের কাছে ওপেন টু বাইস্কোপ খেলাটি আজ পর্যন্ত জনপ্রিয়তা পেয়ে আসছে। এটি একটি সহায়ক খেলা। দল গঠন করার জন্য এই খেলাটি খেলা হয়। এই খেলাটির সাথে জড়িত ছড়া-গানটি ব্রিটিশ যুগের ইংরেজ সাহেবদের বিনোদনের প্রতি ইঙ্গিত করে।
দু'জন দলপতি ফুল অথবা ফলের নামে নিজেদের দলের নাম নির্বাচন করে। তারা মুখোমুখি দাঁড়িয়ে দু'হাত দিয়ে একটি তোরণ নির্মাণ করে। খেলায় অংশগ্রহণকারী খেলোয়াড়রা পরস্পরের কাঁধে হাত রেখে রেলগাড়ির মতো সারিবদ্ধভাবে দাঁড়িয়ে ছড়া বলতে বলতে এই তোরণের নীচ দিয়ে যাতায়াত করতে থাকে। ছড়া শেষ হবার মূহুর্তে যে খেলোয়াড় তোরণের মধ্যে অবস্থান করে তাকে দলপতিরা হাতের মধ্যে বন্দী করে। তারা তাকে জিজ্ঞাসা করে সে কোন দলে যোগ দেবে। তখন সে তার পছন্দের দলে যোগ দেয়। এই ভাবে প্রতিটি খেলোয়াড় দুই দলে বিভক্ত হয়ে মূল খেলা শুরু করে। কখনো কখনো মূল খেলা হিসেবেই ওপেন টু বাইস্কোপ খেলাটি খেলা হয়ে থাকে।
দ্য ফুটবল অ্যাসোসিয়েশন

দ্য ফুটবল অ্যাসোসিয়েশন (, ; এছাড়াও সংক্ষেপে এফএ নামে পরিচিত) হচ্ছে ইংল্যান্ড, জার্সি, বেইলিউইক অফ গার্ন্সলি এবং আইল অফ ম্যানের ফুটবলের সর্বোচ্চ নিয়ন্ত্রক সংস্থা। ১৮৬৩ সালে প্রতিষ্ঠিত এই সংস্থাটি ইউরোপ তথা পুরো বিশ্বের প্রাচীনতম ফুটবল সংস্থা। ফুটবল খেলার প্রথম অ্যাসোসিয়েশন হিসেবে প্রতিষ্ঠার ফলে এই সংস্থাটি তাদের নামে "ইংরেজ" শব্দটি ব্যবহার করে না। এটি প্রতিষ্ঠার ৪২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, অন্যদিকে প্রতিষ্ঠার ৯১ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এছাড়াও ফুটবল খেলার নিয়ম নির্ধারণকারী সংস্থা ইন্টারন্যাশনাল ফুটবল অ্যাসোসিয়েশন বোর্ডে (আইএফএবি) এই সংস্থাটির স্থায়ী সদস্যপদ রয়েছে। এই সংস্থার সদর দপ্তর ইংল্যান্ডের রাজধানী লন্ডনের ওয়েম্বলি স্টেডিয়ামে অবস্থিত।
এই সংস্থাটি ইংল্যান্ডের পুরুষ, নারী এবং যুব জাতীয় দলের পাশাপাশি ঘরোয়া ফুটবলে এফএ কাপের মতো প্রতিযোগিতার সকল কার্যক্রম পরিচালনা করে। এছাড়াও সংস্থাটি ব্রিটিশ অলিম্পিক অ্যাসোসিয়েশনের সদস্য হওয়ায় অলিম্পিকে গ্রেট ব্রিটেনের হয়ে অংশগ্রহণকারী ফুটবল দলের পুরুষ এবং নারী বিভাগের সকল কার্যক্রম পরিচালনা করে। যদিও এই সংস্থাটি ইংল্যান্ডের ফুটবল পদ্ধতির সর্বোচ্চ স্তর প্রিমিয়ার লীগের দৈনন্দিন কার্যক্রম পরিচালনা করে না, তবে উক্ত লীগের নিয়ম পরিবর্তন অথবা পরিমার্জন ও সভাপতি এবং কার্যনির্বাহী নিয়োগের ক্ষেত্রে এর একটি বিশেষ ভেটো ক্ষমতা রয়েছে। বর্তমানে দ্য ফুটবল অ্যাসোসিয়েশনের সভাপতির দায়িত্ব পালন করছেন গ্রেগ ক্লার্ক এবং সাধারণ সম্পাদকের দায়িত্ব পালন করছেন মার্ক বুলিংহ্যাম।
ডার্লিং নদী

ডার্লিং নদী () দক্ষিণ-পূর্ব অস্ট্রেলিয়ার একটি নদী এবং দেশটির দীর্ঘতম নদী। কুইন্সল্যান্ডের গ্রেট ডিভাইডিং রেঞ্জের অনেকগুলি পাহাড়ি নদী একত্রে মিলিত হয়ে এর জন্ম দিয়েছে। ২৯৪৯ কিমি দীর্ঘ নদীটি দক্ষিণ-পশ্চিম দিকে নিউ সাউথ ওয়েল্‌স রাজ্যের শুষ্ক নিম্নভূমির মধ্য দিয়ে প্রবাহিত হয়ে ওয়েন্টওয়র্থে মারি নদীর সাথে মিলিত হয়েছে। এটি মারি নদীর বৃহত্তম উপনদী। ১৮৪৪ খ্রিষ্টাব্দে চার্ল্‌স স্টিউয়ার্ট এই নদীর গতিপথ আবিষ্কার করেন। ডার্লিঙের উপর অবস্থিত সবচেয়ে বড় শহরের নাম ব্রোকেন হিল। এর তীরের অন্যান্য শহরগুলির মধ্যে আছে বার্ক, ব্রেওয়ারিনা ও উইল্কানিয়া। নদীটির প্রধান উপনদী বারওয়ন। এটি নিউ সাউথ ওয়েলস ও কুইন্সল্যান্ড রাজ্যের সীমান্তের অংশবিশেষ গঠন করেছে।
ডার্লিং বর্তমানে কীটনাশক দূষণের শিকার এবং খরায় মাঝে মাঝেই শুকিয়ে যায়।
জিয়াউর রহমান (দাবাড়ু)

জিয়াউর রহমান (১ মে ১৯৭৪ - ৫ জুলাই ২০২৪) ছিলেন গ্র্যান্ডমাস্টার খেতাব বিজয়ী একজন বাংলাদেশী দাবাড়ু। তিনি ২০০৫ সালে বাংলাদেশি দাবাড়ুদের মধ্যে সর্বোচ্চ ফিদে রেটিং অর্জন করেছিলেন (২৫৭০, অক্টোবর ২০০৫)।
জিয়াউর রহমান গভর্নমেন্ট ল্যাবরেটরি হাই স্কুল থেকে এসএসসি পাশ করেন। পরবর্তীতে তিনি ঢাকা বিশ্ববিদ্যালয়ের নৃবিজ্ঞান বিভাগ থেকে স্নাতোকোত্তর লাভ করে। 
জিয়াউর রহমান চৌদ্দবার বাংলাদেশ চ্যাম্পিয়নশিপ জিতেছেন: ১৯৮৮, ১৯৯৯, ২০০১, ২০০২, ২০০৪, ২০০৫, ২০০৮, ২০০৯, ২০১১, ২০১৪ এবং ২০১৮। তিনি ১৫টি দাবা অলিম্পিয়াডে (১৯৮৬-১৯৮৮, ১৯৯২-২০০৮, ২০১২-২০১৮) বাংলাদেশের প্রতিনিধিত্ব করেছেন। তিনি তিনবার এশিয়ান টিম চ্যাম্পিয়নশিপেও অংশ নিয়েছিলেন (১৯৮৭, ১৯৯১ এবং ২০০৯)।
জিয়াউর রহমান ১৯৯৩ সালে ইন্টারন্যাশনাল মাস্টার ও ২০০২ সালে গ্র্যান্ডমাস্টার খেতাব অর্জন করেন।
জিয়াউর রহমান চারবার দাবা বিশ্বকাপে অংশ নেন। ২০০৭ সালের দাবা বিশ্বকাপে তিনি প্রথম রাউন্ডে দিমিত্রি ইয়াকোভেঙ্কোর কাছে, ২০১১ সালের দাবা বিশ্বকাপে তিনি ম্যাক্সিম ভাচিয়ার-লাগ্রাভের কাছে, ২০১৩ সালের দাবা বিশ্বকাপে তিনি বরিস গেলফান্ডের কাছে এবং ২০১৫ সালের দাবা বিশ্বকাপে তিনি ইয়েভজেনি তোমাশেভস্কির কাছে হেরে যান। জিয়াউর রহমান ২০১৫ সালে নেপালের কাঠমান্ডুতে আয়োজিত এশিয়ান জোন টুর্নামেন্টে প্রথম স্থান অর্জন করেন। 
২০২১ সালে জিয়াউর রহমান ৯ খেলায় ৭.৫ স্কোর করে মুজিব শতবর্ষ আমন্ত্রণমূলক প্রতিযোগিতায় বিজয়ী হন।
জিয়াউর রহমান লাবণ্য রহমানকে বিয়ে করেন। ২০২২ সালে, জিয়াউর রহমান ৪৪তম দাবা অলিম্পিয়াডে তার ছেলে দাবাড়ু তাহসিন তাজওয়ার জিয়াকে সাথে নিয়ে বাংলাদেশের প্রতিনিধিত্ব করেন। এটিই ছিল জাতীয় দাবা দলে প্রথম পিতা-পুত্র জুটি।
জিয়াউর রহমান ২০২৪ সালের ৫ জুলাই বাংলাদেশ দাবা ফেডারেশন কর্তৃক আয়োজিত জাতীয় দাবা প্রতিযোগিতার ১২তম রাউন্ডের খেলা খেলছিলেন। বিকাল ৩টার সময় শুরু হওয়া ম্যাচটি খেলতে খেলতে ৫টা ৫২ মিনিটে তিনি হঠাৎ লুটিয়ে পড়েন। পরে শাহবাগের ইব্রাহিম কার্ডিয়াক হাসপাতালে নিয়ে যাওয়া হলে চিকিৎসকরা তাকে মৃত ঘোষণা করেন।
রিফাত বিন সাত্তার

রিফাত বিন সাত্তার (জন্ম: ২৫ জুলাই ১৯৭৪) গ্র্যান্ডমাস্টার খেতাব বিজয়ী বাংলাদেশী দাবাড়ু। তিনি দাবায় বাংলাদেশের ৩য় গ্র্যান্ডমাস্টার। ২০০৬ সালে বাংলাদেশের তৃতীয় গ্র্যান্ডমাস্টার খেতাব অর্জন করেন রিফাত বিন সাত্তার।
রিফাত সেন্ট যোসেফ উচ্চ মাধ্যমিক বিদ্যালয় থেকে মাধ্যমিক শিক্ষা সম্পন্ন করেন। এরপর তিনি নটর ডেম কলেজে ভর্তি হন এবং সেখান থেকে ১৯৯২ সালে এইচএসসি পরীক্ষায় উত্তীর্ণ হন। এরপর তিনি উচ্চ শিক্ষার জন্য ঢাকা বিশ্ববিদ্যালয়ে ভর্তি হন। ১৯৯৭ সালে তিনি মাস্টার্স ডিগ্রি অর্জন করেন।
রিফাত আন্তর্জাতিক মাস্টার খেতাব পান ১৯৯৩ সালেই। তবে আন্তর্জাতিক গ্র্যান্ডমাস্টার খেতাব অর্জন করেন ২০০৬ সালে যখন তার ফিদে রেটিং ২৫০০ অতিক্রম করে। তার অর্জন করা তিনটি নর্মই ঢাকায় অনুষ্ঠিত দাবা প্রতিযোগিতায় অর্জিত। রিফাতের আগে দাবায় আন্তর্জাতিক গ্র্যান্ডমাস্টার খেতাব পেয়েছিলেন নিয়াজ মোর্শেদ ও জিয়াউর রহমান।
তিনি বর্তমানে একটি নন-প্রফিট্যাবল আন্তর্জাতিক এঞ্জিও তে প্রোগ্রাম ডেভেলোপমেনট ও কোয়ালিটি বিভাগে কর্মরত আছেন।
রিফাত ১৯৯৮ সালে আইরিনের সাথে বিবাহ বন্ধনে আবদ্ধ হন। বর্তমানে তিনি দুই সন্তানের জনক। তার মেয়ের নাম মারজুকা রিফাত এবং ছেলের নাম সায়ান আরিফ রিফাত।
আর্দাবিল প্রদেশ

আর্দাবিল (ফার্সি: استان اردبیل "ওস্তনে অ্যার্‌দ্যাবীল্‌") ইরানের একটি প্রদেশ। এটি দেশটির উত্তর-পশ্চিম অঞ্চলে অবস্থিত। ২০১৪ সালে এটিকে ইরানের ৩ নম্বর প্রশাসনিক অঞ্চলের অন্তর্ভুক্ত করা হয়। আজারবাইজান রাষ্ট্র এবং ইরানের প্রদেশ পূর্ব আজারবাইজান, জানজান, এবং গিলনের সাথে এর সীমান্ত আছে। এর রাজধানীর নামও আর্দাবিল। ১৯৯৩ সালে পূর্ব আজারবাইজান প্রদেশের পূর্ব অংশ এবং গিলন প্রদেশের উত্তর অংশ নিয়ে এই প্রদেশটি গঠন করা হয়। এই প্রদেশের উত্তর-পূর্ব অংশ তালিশ অঞ্চলের দক্ষিণাঞ্চল গঠন করেছে। 
আর্দাবিল প্রদেশটি সবুজ ও অরণ্যময়। সাবালন পর্বতমালা এর অন্যতম ভৌগোলিক আকর্ষণ। প্রদেশের জলবায়ু খুবই শীতল। গ্রীষ্মে এটি পর্যটকদের কাছে জনপ্রিয়। এখানে আরও আছে বহু উষ্ণ প্রস্রবণ ও প্রাকৃতিক সৌন্দর্যময় দৃশ্যাবলি।
আজারবাইজানি ভাষা প্রদেশটির প্রধান ভাষা। এখানে তাতি ও তালিশ ভাষাতেও কথা বলা হয়।
বুশেহর প্রদেশ

বুশেহর (, "Ostān-e Būshehr") ইরানের একটি প্রদেশ। এটি দেশটির দক্ষিণ অঞ্চলে অবস্থিত। দক্ষিণে পারস্য উপসাগরে প্রদেশটির দীর্ঘ উপকূল রয়েছে। বান্দার-এ-বুশেহর প্রদেশটির রাজধানী। প্রদেশটিতে সাতটি শাহ্‌রেস্তান আছে: বুশেহর, দাশ্‌তি, দায়লাম, কাংগান, গেনাভেহ এবং তাঙ্গেস্তান। ২০০৫ সালে প্রদেশটিতে ৮ লক্ষেরও বেশি অধিবাসী ছিল। ইরানের ৫ অঞ্চল বিভক্তিকরণে এই প্রদেশটি ২য় অঞ্চলে স্থান পায়।
বান্দার আব্বাসের পর বুশেহর শহর ইরানের ২য় বৃহত্তম সমুদ্র বন্দর।
বুশেহরে ইরানের প্রথম নিউক্লীয় বিক্রিয়কটি স্থাপিত হয়। এটির ডিজাইনে ছিল জার্মান সিমেন্স কোম্পানি এবং নির্মাণকাজের দায়িত্বে ছিল রুশ প্রকৌশলীরা।
প্রাদেশিক রাজধানীর ২৭০ কিলোমিটার দক্ষিণে আসালুইয়েহ-তে ইরানের একটি গুরুত্বপূর্ণ শিল্প অঞ্চল অবস্থিত। এই শিল্প অঞ্চলের ঠিক সাথেই রয়েছে বিশ্বের বৃহত্তম প্রাকৃতিক গ্যাস ক্ষেত্র, যার নাম দক্ষিণ পার্স গ্যাসক্ষেত্র। এই শিল্প অঞ্চলে প্রায় ৭০,০০০ বিদেশী প্রকৌশলী ও কারিগর বর্তমানে বিভিন্ন কর্মকাণ্ডে নিয়োজিত আছেন। ইরানি সরকার এটিতে কোটি কোটি ডলার বিনিয়োগ করেছে।
চাহর-মাহাল ও বাখতেয়রি প্রদেশ

চাহর-মাহাল ও বাখতেয়রি প্রদেশ () ইরানের ৩০টি প্রদেশের একটি। এটি দেশটির দক্ষিণ-পশ্চিম অংশে অবস্থিত। এর রাজধানীর নাম শাহ্‌রেকোর্দ। প্রদেশটির আয়তন ১৬,৩২২ বর্গকিলোমিটার এবং জনসংখ্যা প্রায় ৯ লক্ষ (২০১১ সালের প্রাক্কলন অনুযায়ী)। প্রদেশটিকে ২০১৪ সালে ইরানের ২ নম্বর প্রশাসনিক অঞ্চলের অন্তর্গত করা হয়।
লুর বংশোদ্ভূত বাখতিয়ারি জাতির সাথে প্রদেশটির ইতিহাস জড়িত। এছাড়াও এখানে চাহার মাহালি নামের আরেকটি জাতিও বাস করে। এই দুই জাতির নামেই প্রদেশটির নামকরণ করা হয়েছে। এদের সামাজিক রীতিনীতিতে প্রচুর মিল আছে। এখানকার লোকেরা ইরানের সেরা সৈন্য ও অশ্বারোহী বলে সুবিদিত। এরা নিজস্ব ধরনের পালোয়ানি কুস্তি করতেও পছন্দ করে, যার নাম জাঙ্গি।
পূর্ব আজারবাইজন প্রদেশ

পূর্ব আজারবাইজন () ইরানের ৩০টি প্রদেশের একটি। প্রদেশটি ইরানের উত্তর-পশ্চিম প্রান্তে অবস্থিত। আর্মেনিয়া ও আজারবাইজানের সাথে এর সীমান্ত আছে। এছাড়াও ইরানের আর্দাবিল, পশ্চিম আজারবাইজান ও জানজান প্রদেশের সাথে এর সীমান্ত আছে। প্রদেশটির পশ্চিম সীমান্ত উর্মিয়া হ্রদ-এর মাঝবরাবর চলে গিয়েছে। এই প্রদেশের রাজধানী শহর তাব্রিজ। এটি মূলত পাহাড়ি অঞ্চল। ৩৭২২ মিটার উঁচু সাহান্দ সর্বোচ্চ পর্বত। এখানকার অন্যতম প্রধান সাংস্কৃতিক বৈশিষ্ট্য এখানকার ভাষা, যার নাম আজেরি ভাষা। আজেরি ভাষাভাষীরা নিজস্ব ঐতিহ্য পালন করে থাকে। পূর্ব আজারবাইজানে ইরানের প্রায় ৩৫% কার্পেট প্রস্তুত হয়, এবং ইরান থেকে রপ্তানিকৃত গালিচার ৭০% এখানেই তৈরি হয়। তাব্রিজের গালিচা জগদ্বিখ্যাত। এছাড়া খনিজ সম্পদে সমৃদ্ধ অঞ্চলটিতে একশতেরও বেশি খনি আছে।
ফর্স প্রদেশ

ফর্স () ইরানের ৩০টি প্রদেশের একটি। এটি দেশের দক্ষিণাংশে অবস্থিত। এর আয়তন ১,২২,৪০০ বর্গকিলোমিটার। এখানে প্রায় অর্ধ কোটি লোকের বাস।
এই প্রদেশটি ফারসিস্তান নামেও পরিচিত.
ফর্স প্রদেশ পারসিক জাতির লোকদের আদি মাতৃভূমি।
গিলন প্রদেশ

গিলন প্রদেশ () ইরানের ৩০টি প্রদেশের একটি। এটি কাস্পিয়ান সাগরের তীরে, মাজান্দারান প্রদেশের পশ্চিমে, আর্দাবিল প্রদেশের পূর্বে এবং জানজান ও কাজভিন প্রদেশের উত্তরে অবস্থিত।
এই প্রদেশের উত্তর অংশ দক্ষিণ তালিশ এলাকা ধারণ করেছে। রাশ্‌ত শহর প্রদেশের রাজধানী। বান্দারে আনজালি প্রদেশের প্রধান বন্দর শহর।
গোলেস্তন প্রদেশ

গোলেস্তন প্রদেশ () ইরানের ৩০টি প্রদেশের একটি। এটি ইরানের উত্তর-পূর্বে কাস্পিয়ান সাগরের দক্ষিণে অবস্থিত। এর রাজধানী গোর্গন।
১৯৯৭ সালে মাজান্দারান প্রদেশটি ভেঙে গোলেস্তন প্রদেশ তৈরি করা হয়। বর্তমান গোর্গন শহরটি ১৯৩৭ সাল পর্যন্ত এস্তেরাবা বা আস্তারাবাদ নামে পরিচিত ছিল।
গোলেস্তনে প্রায় ১৭ লক্ষ লোক বাস করেন। এখানকার প্রধান শহরগুলি হল গোর্গন, গোনবাদ কবুস, বান্দার তোর্কমান, কোর্দ কোই, আলি আবাদ, ইত্যাদি।
ইলম প্রদেশ

ইলম প্রদেশ (, ) হলো ইরানের ৩০টি প্রদেশের একটি। এটি দেশের দক্ষিণ-পশ্চিমে ইরাকের সাথে সীমান্তে অবস্থিত। ইলম শহর প্রদেশের রাজধানী। এখানে প্রায় সাড়ে ৫ লক্ষ লোকের বাস।
কের্মন প্রদেশ

কের্মন ইরানের ৩১টি প্রদেশের একটি। এটি ইরানের দক্ষিণ-পূর্ব অংশে অবস্থিত। কের্মন শহর এর রাজধানী। এই প্রদেশের জনসংখ্যা প্রায় ৩০ লক্ষ (দেশের ৯ তম)। এর মধ্যে কের্মন শহরেই ৪ লক্ষ লোক বাস করে। ২০১৪ সালে এটি ইরানের ৩১টি প্রদেশকে যে পাঁচটি অঞ্চলে ভাগ করা হয় তার পঞ্চমটিতে পড়ে। এটি ইরানের প্রথম বৃহত্তম প্রদেশ , যেটি ইরানের প্রায় ১১ শতাংশ এলাকা জুড়ে রয়েছে। 
কের্মন প্রদেশের কাউন্টিগুলি হল
কের্মনের বেশিরভাগ লোক পারসিয়ান এবং শিয়া মুসলমান। কের্মন প্রদেশের দক্ষিণে বসবাসরত বেলুচ জনগোষ্ঠী সংখ্যালঘু এবং প্রধানত সুন্নি। কারমেনে সামান্য কিন্তু সাংস্কৃতিকভাবে উল্লেখযোগ্য জোরাস্ট্রিয়ান সংখ্যালঘু রয়েছে।
১৯৯৬ সালে, কের্মনের জনসংখ্যার ৫২.৯% শহুরে এলাকায় বসবাস করতেন, এবং গ্রামীণ অঞ্চলে ৪৬%, বাকি ১.১% অনাবাসী হিসাবে উল্লেখিত ছিল। ২০০৬ সালে শহুরে জনসংখ্যা ৫৮.৫% ছিল, ২০১১ সালে এই হার এক শতাংশ হ্রাস পেয়েছিল। প্রদেশের সবচেয়ে উন্নত এবং বৃহত্তম শহর হিসাবে কারম্যান শহরটি (২০১১সালে জনসংখ্যা: ৬২১,৩৭৪) প্রায় ৮০% শহুরে জনসংখ্যাকে সংযুক্ত করে।
২০১১ সালে প্রদেশের জনসংখ্যা ছিল ৭,৮৬,৪০০ পরিবারের মধ্যে ২৯,৩৮,৯৮৮ জন (১৪,৮২,৩৩৯ পুরুষ; ১৪,৫৬,৬৪৯ মহিলা)। শহুরে এলাকায় ১৬,৮৪,৯৪২ জন, গ্রামাঞ্চলে ১২,৪২,৩৪৪ জন এবং ৬,০৮২ জন অনাবাসী হিসাবে বসবাস করছেন।
১৯২০ সাল নাগাদ, প্রদেশটি তার শাহ জিরা-র গুণমানের জন্য পরিচিত ছিল। বর্তমানে, কারমন ইরানের মোটরগাড়ি শিল্পের একটি বড় অঞ্চল। বিশেষ করে মনোনীত অর্থনৈতিক অঞ্চল, সিরজনকে দক্ষিণ থেকে আমদানি করা বাণিজ্যিক পণ্য হস্তান্তরের পথ (পারস্য উপসাগরের মাধ্যমে) বলে মনে করা হয়। আর্গ এ জাদিদ, ইরানের, কারমেন প্রদেশের আরেকটি বিশেষভাবে চিহ্নিত অর্থনৈতিক অঞ্চল।
কের্মনশহ প্রদেশ

কের্মনশহ () ইরানের ৩১টি প্রদেশের একটি। প্রদেশটি ১৯৬৯ সাল হতে ১৯৮৬ সাল পর্যন্ত কের্মনশাহান ও ১৯৮৬ সাল হতে ১৯৯৫ সাল পর্যন্ত বাখতারান নামে পরিচিত ছিল। প্রদেশটির রাজধানী হল কের্মনশহ শহর। ইরানের স্বরাষ্ট্র মন্ত্রণালয়ের ২০১৪ সালের বিভাজন অনুযায়ী শহরটি অঞ্চল ৪ এর কেন্দ্র এবং এর কেন্দ্রীয় সচিবালয় কের্মনশহে অবস্থিত। কের্মনশহের অধিকাংশ মানুষ শিয়া। তবে সুন্নি ও ইয়ারসানি সংখ্যালঘু মুসলিমদেরও বসবাস আছে। 
২০০৬ সালের জনশুমারি অনুযায়ী কের্মনশহের জনসংখ্যা ছিল ১৮,৪২,৪৫৭ জন এবং খানা সংখ্যা ছিল ৪,৪৪,১৮৫ টি। ২০১১ সালে অনুষ্ঠিত পরবর্তী জনশুমারিতে জনসংখ্যা হয়ে উঠে ১৯,৪৫,২২৭ জন এবং খানা সংখ্যা হয় ৫,৩০,৯১১ টি। ২০১৬ সালের সাম্প্রতিক জনশুমারি অনুযায়ী কের্মনশহের জনসংখ্যা ১৯,৫২,৪৩৪ জন এবং খানা সংখ্যা ৫,৭৬,৮৬১ টি।
কোম প্রদেশ

কোম (ফার্সি ভাষায় قم) ইরানের ৩১টি প্রদেশের একটি। এটি ইরানের উত্তর-মধ্যাঞ্চলে অবস্থিত। এর রাজধানীর নাম কোম শহর। ১৯৯৫ সালে তেহরন প্রদেশ ভেঙে প্রদেশটি সৃষ্টি করা হয়। এর আয়তন ১১,২৩৭ বর্গকিলোমিটার। ২০১১ সালে এখানে প্রায় ১১,৫১,৬৭২ লোক বাস করতেন। এদের ৯৫.২ % শতাংশ কোম শহরে বাস করতেন এবং ৪.৮ % শতাংশ বাস করতেন কাছাকাছি বিভিন্ন পল্লীতে।
রাজাভি খোরসন প্রদেশ

রাজাভি খোরাসান প্রদেশ () ইরানের ৩০টি প্রদেশের একটি। এটি ইরানের উত্তর-পূর্ব অংশে অবস্থিত। মাশহাদ শহর এর রাজধানী। ২০১১ খ্রিষ্টাব্দের আদমশুমারি অনুযায়ী এই প্রদেশে ৫৯ লক্ষ ৯৪ হাজার ৪শ' দুই জন লোক বাস করে। ২০০৪ সালের সেপ্টেম্বর মাসে ইরানের উত্তরপূর্ব দিকের পূর্বতন খোরসন প্রদেশটিকে ভেঙে যে তিনটি প্রদেশ তৈরি করা হয়, এটি তার অন্যতম। ২০১৪ সালের জুন মাসে ইরানের রাজ্যগুলিকে যে পাঁচটি প্রশাসনিক অঞ্চলে ভাগ করা হয়, তাতে এই প্রদেশ অঞ্চল-৫'এর অঙ্গীভূত হয়েছে। বর্তমানে এই রাজ্যে জনঘনত্ব প্রতি বর্গকিলোমিটারে মাত্র ৫০ জন।
রাজাভি খোরাসান প্রদেশ ইরানের উত্তরপূর্ব অংশে অবস্থিত। রাজধানী মাশহাদ ছাড়াও এই প্রদেশের অন্যান্য গুরুত্বপূর্ণ শহরগুলি হল ঘুচান, দরগাজ, শেনারান, সরখস, ফরিমান, তোরবাৎ-ই-জাম, তেবাদ, খফ, রাশতখার, কাশ্মর, বদখশান, নিশাপুর, সবজেভার, গোনাবাদ, কালাত এবং খলিল আবাদ।
সেম্‌নন প্রদেশ

সেম্‌নন প্রদেশ ইরানের ৩০টি প্রদেশের একটি। এটি ইরানের উত্তরভাগে এলবুর্জ পর্বতমালার দক্ষিণ ঢাল বরাবর অবস্থিত। সেম্‌নন শহর এর রাজধানী। এখানে প্রায় ৬ লক্ষ লোকের বাস।
প্রদেশটি দুটি ভাগে বিভক্ত: একটি পাহাড়ি অঞ্চল এবং পাহাড়ের পাদদেশে সমভূমি। পূর্ববর্তীটি খনিজগুলির একটি উত্স হওয়ার পাশাপাশি বিনোদনমূলক কার্যকলাপের সুযোগ দেয়, যখন পরেরটি প্রাচীন পার্থিয়ান সাম্রাজ্য এর অন্যতম রাজধানী সহ ইরানের কিছু প্রাচীন শহরকে ঘিরে রাখে।
প্রদেশের প্রতিবেশী গোলেস্তান এবং মাজানদারান প্রদেশ, উত্তর-পূর্বে উত্তর খোরাসান প্রদেশ, তেহরান এবং পশ্চিমে কোম প্রদেশ, দক্ষিণে ইসফাহান প্রদেশ, দক্ষিণ-পূর্বে দক্ষিণ খোরাসান প্রদেশ এবং পূর্বে রাজাভি খোরাসান প্রদেশ।
প্রদেশে কথিত সেমনানী ভাষা (কোমিসেনিয়ান ভাষা নামেও পরিচিত) হল উত্তর-পশ্চিম ইরানী ভাষার একটি অংশ, (২০১৯ সালে শুধু ৬৮,৭০০ ইরানের মাতৃভাষার বক্তা ছিল। ) কিছু উৎসে এই ভাষাগুলিকে শুধুমাত্র "উপভাষা" মর্যাদা দেওয়া হয়। বেশিরভাগ সেমনানী ভাষা বিলুপ্ত পার্থিয়ান এর বংশধর যেখানে সেমনানীকে বিলুপ্ত মধ্যীয় থেকে আসা কাস্পিয়ান ভাষা এর মধ্যে স্থান দেওয়া হয়েছে।
সাহিত্যে ছয়টি সেমনানী ভাষার নাম রয়েছে, এগুলো হল সেমনানী, বিয়াবুনাকি, সংসারি, সোরখেই, আফতারি এবং লাসগারদি - যার মধ্যে কিছু শুধুমাত্র উপভাষা হতে পারে, যদিও তাদের মধ্যে সম্পর্কের বিষয়ে খুব কমই প্রকাশিত হয়েছে।
সেমননি যথাযথ (সেমননী: سمنی زفون), অন্যান্য ক্যাস্পিয়ান ভাষার মতো, প্রাচীন ইরানী মধ্যভাষার সাথে কিছুটা সাদৃশ্য রয়েছে কিন্তু পরবর্তী প্রক্রিয়ায় পার্থিয়ান দ্বারা প্রভাবিত হয়েছিল।
সিস্তান ও বেলুচিস্তান প্রদেশ

সিস্তন ও বালুচেস্তন প্রদেশ (ফার্সি: استان سیستان و بلوچستان) ইরানের ৩০টি প্রদেশের একটি। এটি দেশের দক্ষিণ-পূর্ব অংশে, পাকিস্তান ও আফগানিস্তানের সাথে সীমান্তে অবস্থিত। জাহেদান শহর প্রদেশটির রাজধানী।
এটি ইরানের বৃহত্তম প্রদেশ। এর আয়তন ১,৮১,৭৮৫ বর্গকিলোমিটার এবং জনসংখ্যা ৪১ লক্ষ। এই প্রদেশের কাউন্টিগুলি হল ইরান শাহ্‌র, চাবাহার, খাশ, জাবোল, জাহেদান, সারাভান এবং নিক শাহ্‌র।
এই অঞ্চলে ইরানের সংখ্যালঘু বেলুচি সুন্নী মুসলমানেরা বাস করেন।
দক্ষিণ খোরসন প্রদেশ

দক্ষিণ খোরাসান প্রদেশ () পূর্ব ইরানের একটি প্রদেশ। এর রাজধানী বির্জান্দ। অন্যান্য বড় শহরের মধ্যে আছে ফেরদৌস এবং খাএন।
দক্ষিণ খোরাসান প্রদেশ ৭টি কাউন্টি নিয়ে গঠিত: 
বির্জান্দ, ফেরদৌস, খাএন, সারায়ান, নেহবান্দান, দার্মিয়ান এবং সার্বিশেহ।
২০০৪ সালে তৎকালীন খোরাসান প্রদেশকে ভেঙে যে তিনটি নতুন প্রদেশ গঠন করা হয়, তাদের মধ্যে দক্ষিণ খোরাসান প্রদেশ একটি।
তেহরন প্রদেশ

তেহরন প্রদেশ বা তেহরান প্রদেশ () ইরানের ৩০টি প্রদেশের একটি। ইরানের কেন্দ্রীয় মালভূমির উত্তরে প্রায় ১৯ হাজার বর্গকিমি এলাকা জুড়ে এর অবস্থান। প্রদেশটি উত্তরে মাজান্দারান, দক্ষিণে কোম, পূর্বে সেম্‌নান এবং পশ্চিমে মার্কাজি ও কাজভিন প্রদেশ। প্রদেশটির রাজধানী তেহরান সমগ্র ইরানেরও রাজধানী। প্রদেশটিতে ১৩টি শহর, ৪৩টি পৌর এলাকা, এবং ১৩৫৮টি গ্রাম আছে।
১৭৭৮ সালে কাজার রাজবংশ তেহরান শহরকে রাজধানী ঘোষণা করার পর প্রদেশটির গুরুত্ব বৃদ্ধি পায়। বর্তমানে আয়তনের দিক থেকে তেহরান বিশ্বের সবচেয়ে বড় ২০টি নগরীর একটি।
পশ্চিম অজারবাইজন প্রদেশ

পশ্চিম আজারবাইজান প্রদেশ (ফার্সি ভাষায়:آذربایجان غربی; আজেরি ভাষায়: غربی آذربایجان) ইরানের ৩০টি প্রদেশের একটি।
পশ্চিম আজারবাইজান প্রদেশটির আয়তন ৩৯,৪৮৭ বর্গকিলোমিটার। উর্মিয়া হ্রদ গণনায় ধরলে এর আয়তন ৪৩,৬৬০ বর্গকিলোমিটার। ২০০৬ সালে এখানে ৩০ লক্ষেরও বেশি লোক বাস করতেন। ঊর্মিয়া প্রদেশটির রাজধানী।
ইয়াযদ প্রদেশ

ইয়াজদ প্রদেশ () ইরানের ৩০টি প্রদেশের একটি। এটি দেশটির কেন্দ্রভাগে অবস্থিত। এর রাজধানীর নামও ইয়াজদ শহর।
ইয়াজদ প্রদেশটির আয়তন ৭৩,৪৬৭ বর্গকিলোমিটার এবং এটি ১০টি কাউন্টিতে বিভক্ত- মায়বদ, মেহরিজ, তাফত, আর্দাকান, বেহাবাদ, খাতাম, সাদোঘ, বাফক, আবরকুহ এবং রাজধানী ইয়াজদ। এখানে প্রায় সাড়ে সাত লক্ষ লোকের বাস। 
২০১৪ সালে প্রদেশটিকে ইরানের ৫ নম্বর প্রশাসনিক অঞ্চলের অন্তর্ভুক্ত করা হয়।
ইরানের প্রদেশসমূহ

ইরান ৩০টি প্রদেশে বিভক্ত। ফার্সি ভাষায় এগুলির নাম ওস্তন (استان ostān "ওস্তান", বহুবচনে استان‌ها "ওস্তন্‌হা")। প্রতিটি প্রদেশ একটি স্থানীয় (সাধারণত বৃহত্তম) শহর থেকে শাসিত হয়, যাকে প্রদেশটির রাজধানী (ফার্সি ভাষায়: مرکز "মার্কাজ") বলা হয়। প্রদেশের প্রশাসক হিসেবে থাকেন একজন গভর্নর (ফার্সি ভাষায়: استاندار ওস্তনদর), এবং তাঁকে অভ্যন্তরীণ মন্ত্রণালয় নিয়োগদান করে।
প্রতিটি প্রদেশ আবার অনেকগুলি অংশে বিভক্ত, যাদেরকে ফার্সি ভাষায় বলে শাহ্‌রেস্তন (شهرستان)। প্রতিটি শাহ্‌রেস্তন আবার অনেকগুলি জেলায় বিভক্ত, যেগুলিকে বাখ্‌শ বলে। ( بخش)।
একেকটি শাহ্‌রেস্তান সাধারণত একাধিক শহর (ফার্সি ভাষায়: شهر "শাহ্‌র") এবং অনেক গুচ্ছগ্রাম (ফার্সি ভাষায়: دهستان "দেহেস্তন") নিয়ে গঠিত। শাহ্‌রেস্তনের একটি শহরকে সাধারণত সেটির রাজধানী বা কেন্দ্রীয় শহরের মর্যাদা দেয়া হয়।
১৯৫০ সাল অবধি ইরান ১২টি প্রদেশে বিভক্ত ছিল: আর্দালান, অজারবাইজন, বালুচিস্তান, ফারস, গিলন, আরাক-ই-আজম, খোরাসন, খুজেস্তন, কেরমান, লারেস্তন, লোরেস্তন এবং মাজান্দারান। ১৯৫০ সালে ইরানকে ১০টি প্রদেশে এবং তার অধীনে অনেকগুলো গভর্নরেটে ভাগ করা হয়: গিলান; মাজান্দারান; পূর্ব আজারবাইজান; পশ্চিম আজারবাইজান; কের্মানশাহ; খুজেস্তন; ফার্স; কের্মান; খোরাসন; এসফাহন। ১৯৬০ হতে ১৯৮১ সাল পর্যন্ত এক এক করে অনেকগুলো গভর্নরেটকে প্রদেশে উন্নীত করা হয়। সর্বশেষ ২০০৪ সালে তৎকালীন সর্ববৃহৎ খোরাসান প্রদেশকে তিন ভাগে ভাগ করে তিনটি নতুন প্রদেশ সৃষ্টি করা হয়।
আল আনবার প্রদেশ

আল আনবার প্রদেশ () ইরাকের একটি প্রদেশ। আয়তনের দিক থেকে এটি ইরাকের বৃহত্তম প্রদেশ, কিন্তু এটি ইরাকের সবচেয়ে জনবিরল প্রদেশগুলির একটি। সৌদী আরব, সিরিয়া ও জর্দানের সাথে প্রদেশটির সীমান্ত আছে। আল আনবারের সংখ্যাগরিষ্ঠ মুসলিম সুন্নি আরব। আর রামাদি শহর প্রদেশটির রাজধানী।
১৯৭৬ সালের আগে প্রদেশটি "রামাদি" নামে পরিচিত ছিল। ১৯৬২ সালের আগে এর নাম ছিল "দুলাইম"।
আর্বিল প্রদেশ

আর্বিল প্রদেশ (; কুর্দি ভাষায়: هه‌ولێر) ইরাকের একটি প্রদেশ। প্রদেশটি উত্তর ইরাকে অবস্থিত। প্রাদেশিক রাজধানী আর্বিল শহরের নামে প্রদেশটির নামকরণ করা হয়েছে।
আর্বিল প্রদেশের আয়তন ১৪,৪২৮ বর্গকিলোমিটার। ২০০১ সালের হিসাব অনুযায়ী এখানে প্রায় ১৪ লক্ষ লোক বাস করেন। এখানে প্রধানত কুর্দি গোত্রভুক্ত লোকদের বাস, তবে আসিরীয়, আরব ও তুর্কমেন গোত্রের লোকেরা সংখ্যালঘু সম্প্রদায় হিসেবে এখানে বাস করে। ১৯৭৪ সালের পর থেকে আর্বিল প্রদেশটি উত্তর ইরাকের স্বায়ত্বশাসিত কুর্দি অঞ্চল তথা ইরাকি কুর্দিস্তানের অংশ।
প্রদেশের অর্থনীতি মূলত কৃষিনির্ভর। সাদ্দাম হোসেন ও ইরাকি কুর্দিদের মধ্যে লড়াইয়ে এলাকাটির ব্যাপক ক্ষয়ক্ষতি হয়। তবে অনেক স্থানীয় অধিবাসী জাতিসংঘের নিষেধাজ্ঞা উপেক্ষা করে ব্যবসা করে (এর মধ্যে চোরাচালানিও অন্তর্ভুক্ত) জীবিকা অর্জন করেছেন।
২০০৪ সালের আগস্ট থেকে এখানে দক্ষিণ কোরীয় সৈন্যের একটি দল এখানে শান্তিরক্ষা ও পুনর্নির্মাণ কাজ দেখাশোনার দায়িত্বে আছে।